�Lokaletik hasi behar du hezkuntza kudeatzeko erabakiak� - GARA\n�Lokaletik hasi behar du hezkuntza kudeatzeko erabakiak�\nSortzen-Ikasbatuaz-eko koordinatzaile nagusia\nGobernu espainolak aplikatu nahi duen LOMCE legea erasoaldi handi bat da elkarteko kideentzat. Hainbat saiotan lantzen ari dira gaia eta jasotzen ari diren iritziek indartu egiten dute martxan duten gogoeta prozesuaren beharra. Argi dute: «Gaurdanik hasi behar dugu gurea eraikitzen».\nJoan den irailetik gogoeta prozesu bat egiten ari da Sortzen-Ikasbatuaz 20 urte baino gehiago dituen euskal eskola publiko berriaren aldeko elkartea. Dituzten lan ildoak eta Oinarrizko Hezkuntza Akordioa ardatz hartuta, eguneratu egin behar zutela erabaki zuten, gizarte eredua eta militantziarena ere aldatu direlako eta kideengandik hurbil egon nahi dutelako benetan. Haizeberrituz, indar metaketa eta saretzea ahalbidetu nahi dute, edozein pertsona, hezkuntza komunitate edo herriri lan egiteko aukera eskaini. Maiatzaren 18 eta 19rako jai nazionala antolatzen ari dira Iruñean hausnarketa hau bukatu eta ospatzeko.\nNola hasi zenuten prozesua eta ze fasetan zaudete orain?\nOinarrizko Hezkuntza Akordioak zekartzan eskubideak hartu genituen ardatz eta etorkizuneko eskolak eskubide horiek bermatu behar baditu, zer lan ildo jarraitu behar ditugun begiratu genuen, ez etorkizun batean, baizik eta gaurdanik. Eguneroko lanera egokitu nahi genuen: oraindik ez daukagu eskola eredu propiorik, baina bide horretan ikastetxez ikastetxe pausoak ematen has gaitezke, eskubide horien bila. Orduan, helburuak begiratu eta lan ildoak horietan kokatu ditugu. Eztabaida egon da, baina denak izan dira gehitzeko ekarpenak. Honek berritzeko balio izan du, baina gure kidegoa kokatzeko eta sentsibilizatzeko ere bai, batez ere batasun bat lortzeko, zertan gabiltzan eta zertarako hitz egiteko. Dagoeneko kide direnekin, izan direnekin eta hezkuntza mugimenduan dabiltzanekin egin dugu lehen fasea. Orain geratzen zaiguna jende berriari aurkeztea da. Gero, nola lan egin dezakegun ikusiko dugu modurik on, aberats eta erosoenean. Horretarako, hainbat eskualde hartu eta nahi duten hezkuntza komunitateko kide guztiak gonbidatu nahi ditugu saioetara, beren ekarpenek definituko dutelako elkartearen funtzionamendu eredua.\nNon eginen dituzue saioak?\nIkastetxe batzuetan bai, eta gero, herrietara heldu nahi dugu. Saio parte-hartzaileak izatea nahi dugu, modu naturalean eta ez-formalagoan eztabaidatzea. Parte hartu ezin duen jendeari aukera eskaintzeko galdetegi batzuk ere banatuko ditugu.\nHezkuntza herriarekin nola lotu aztertu duzue.\nGure ustez, kudeaketak ez du administrazioaren menpe egon behar. Lokaletik hasi behar du erabakiak, eta herri bateko umeen etorkizuna nola landu daitekeen hobetoen ezagutzen dutenak bertako biztanleak dira: ikasle, irakasle eta gurasoak, euskalgintzako eragileak, aisialdikoak... Eskolatik ateratzean euskaraz hitz egiteko arnasguneak izateko denen artean lan egin behar da.\nZertan da Kontseiluarekin lantzen ari zareten proiektua?\nEuskaratik abiatzen den eredua da baina ikasle eleaniztunak lortuko dituena. Praktikan jartzen hasi gara Dimako herri eskolan eta Egiako Aitor ikastolan. Irailetik gabiltza eta parte-hartzea eta inplikazioa oso-oso handia izaten ari da. Oso gustura hartu du jendeak.\nNolakoa izanen da maiatzeko jai nazionala?\nHaizeberritu prozesua dela-eta, jai berezia antolatzen ari gara, bi egunekoa. 18an, elkartea orain arte zer izan den erakutsiko dugu eta 19an, elkarte berritua. Ikastetxearen eta herriaren lotura irudikatuko dugu, eta lan ildoak. Txantreako Bernat Etxepare Institutua ari da prestatzen.\nEta joan den igandean Villatuertan egin zenuten euskararen ofizialtasunaren jaia nola baloratzen duzu?\nUrtez urte gero eta jende gehiago batzen da jai honetara. Zonifikazioari ezetz esatea du helburu, baina salto bat eman dugu aurten, hainbat oztopo daudelako Euskal Herrian euskaraz ikasteko, ez Nafarroan bakarrik. Horregatik, Angela Morenok «Euskaraz herria josten» lemapean egin zuen sormen lana. Konpromisoa eskatu diegu lege inposizioak deuseztatzeko eragile sozial, sindikal eta politikoei. Asko batu zaizkigu, baina beste asko oraindik ez. Eurek azaldu beharko dute zergatik. Villatuerta inguruko herritarrei, eskerrak eman nahi dizkiegu egiten duten esfortzu izugarriagatik, seme-alabek euskaraz ikasteko eta euskararen normalizazioan laguntzeko. Jai honetan dena eman dute.\n«Nahi duten hezkuntza komunitateko kide guztiak gonbidatu nahi ditugu saioetara, beren ekarpenek definituko dutelako elkartearen funtzionamendu eredua»\n«Haizeberritu prozesua dela-eta, jai berezia antolatzen ari dira. Maiatzaren 18an orain arteko elkartea erakutsiko dute eta 19an, berritua. Eskolaren eta herriaren lotura irudikatuko dute»


Patxo Telleriak amaitu du «Igelak», komedia berriaren filmaketa | Kultura | GARA Euskal Herriko egunkaria\n2015 ABEN. 23\nPatxo Telleriak amaitu du «Igelak», komedia berriaren filmaketa\nBere proiektu berrian buru-belarri murgilduta aurkitu dugu Patxo Telleria. “Igelak” izenburuarekin aurkeztuko digun komediaren filmaketa bukatu berritan. Altza, Larratxo… Donostialdeko inguruak izan dira filmatzeko lanen agertoki, eta zazpi astez ibili dira zeregin horretan, joan den ostirala arte.\nZuzendari gisa hirugarren film luzea da Patxo Telleriarentzat. Erronka berri honi aurre egiteko momentuan, bere jarrerari eutsi dio eta euskara hutsean egin dute. Ondoren, gaztelaniara bikoiztuko dute. Hedadura murriztuagoa eduki dezake, ondorioz.\nBaina oztopoak bertute bilakatzen ditu Patxok. «Nortasuna ematen dio istorioari. Euskaraz zinema egitearen alde onak ere badira. Gauza askotan aitzindariak gara eta gauza berri bat eraikitzen ari gara. Zinema euskaraz egitea gauza berria da eta gu eraikitzen ari gara», azaldu digu zuzendari bilbotarrak.\nOraingoan, irria baliatu nahi du gai korapilatsu bat kontatzeko momentuan. «Komedia bat da. Baina komedia soziala denez, bere esanahia dauka».\nHorregatik, bizitza honetan “galtzaileak” diren horiengan kokatu du protagonismoa, haiengan jarri du fokua. «‘Igelak’, kasu honetan, galtzaileak dira, kaleratuak, etxegabetuak… Haiekin identifikatzen naiz. Eurengan jarri dut begia».\nPelikula honen protagonista banku sukurtsal bateko zuzendaria dugu, delitu ekonomikoengatik atxilotzen dutena. Bere nagusiak ere inplikatuta daude eta bakarrik utzi dutela konturatzean kartzela saihesteko ihes egiten du. Patuaren kapritxo bategatik etxegabetuen elkarte batek okupaturiko etxe batean aurkitzen du babesa. Bere kide berrien konfiantza bereganatzen du, atzerrian bizitza berri bat hasteko behar duen dirua lapurtzeko asmoz.\nLan honetan hausnarketa egin du. «Oso gai sakona da, ongia eta gaizkiarena. Zer puntutaraino pertsona maltzur eta zital bat berezkoa den edo zirkunstantziek hala egin duten. Gure kasuan zirkunstantziek asko eragiten dute».\nIdeia irudietan islatzeko, Patxo Telleriak bere konfiantzazko lantaldea izan du ondoan. «Ekipoko jende asko errepikatu dugu. Eta beste zati bat berria da», dio. Gurutze Beitia, Miren Gaztañaga edota Josean Bengoetxea aktoreak lehen aldiz ari dira zuzendari bilbotarrarekin lanean. «Baina Gorka Otxoa, Mikel Losada eta ekipoko kamara beste aldeko parte handia berdina da. Konfiantza ematen dizun jendearekin eta ondo funtzionatzen duen jendearekin gustura egiten delako lan».\nEuskal musikari ospetsu askok “Igelak”-en parte hartuko dute. Ainhoa Arteta, Xabi Solano (Esne Beltza), Gose, Francis (Doctor Deseo), Natxo de Felipe, Oreka TX eta Gatibuk proiektu honekin bat egin dute. Azkenengo honek filmerako abesti bat konposatu du.\nMusikaren presentzia nabarmena da. Eta bere esanahia du. «Musikariak, beste jende asko bezala, kalean daude, kale gorrian –azaldu digu Telleriak–. Eta kalean, ahal duten moduan, bizimodua bilatzen dute. Horregatik, pelikulan entzuten diren kanta asko zuzenean gertatzen dira. Ekintzaren barruan kokatuta daude».\nBi milioi euroko aurrekontuarekin, Joxe Portela eta Alberto Gerrikabeitiak (ABRA Produkzioak) ekoiztuko dute filma, eta konfiantzazko profesionalekin egingo dute lan. Juanma Pagazaurtundua da produkzio zuzendaria.\n«Hainbat arlo landuta ere, idazten sentitzen naiz erosoen»\nEuskal aktore, antzerkigile, zinema zuzendaria. Patxo Telleria erregistro ezberdinak eskaintzen dituen artista horietako bat da. Istorio kontalaria da bere “ofizioa”, baina ez daki zeinen alde egin jorratu dituen aukera artistiko ezberdinen artean bat aukeratzeko orduan. «Ez dakit… Oso bakartia naiz, bakarrik lan egitea gustuko dut. Horregatik, beharbada, erosoen sentitzen naizen arloa idazten da», adierazi du.\n“Igelak” bezalako lanetan, irria tresna lagungarritzat hartuta gaurkotasuneko gaiak jorratzen ditu Patxok. Komedia soziala baliatzen du zuzendari bilbotarrak ikusleengan hausnarketa eragiteko. «Agian, hitz potoloa da hausnarketa», aitortu digu. «Gutxienez, nik hausnarketa egiten dut gai oso sakonarekin. Gero, hartzaileak hausnarketa egin dezake ala ez». Honelako lanak, pretentsio handirik gabe egiten ditu. «Azken batean, komedia bizitza islatzeko ikuspuntua edo balantza da. Bizitzan irriak eta negarrak daude beti. Azken batean, komedian irria asko azpimarratzen duzu, ahaztu barik negarrak ere egon behar duela. Bestela, ez da sinesgarria istorioa». R.N.


«Jokalariak gogotsu daude, baina egoera honetan zaila izango da liga bat modu normalean jokatzea» - Urumea - Kronika.eus\n«Jokalariak gogotsu daude, baina egoera honetan zaila izango da liga bat modu normalean jokatzea»\nMundarroko neskak erasoko jokaldi batean, aurreko denboraldiko partidu batean.\nSaskibaloiak emango die hasiera, taldekako kirol lehiaketei; baina hasi dira aurreneko zailtasunak: estreinako partidua atzeratu behar izan dute, Mundarroko 1go mailako neskek. Mutilen 1go mailan, gaur arratsaldean ekingo diote Hernanik eta Mundarrok.\nMartxan jarrita dira dagoeneko, lehenago edo beranduago, banakako edo binakako hainbat kirol lehiaketa. Baina taldekako kirolik ez da izan Urumea bailaran, asteburu honetara arte. Eta saskibaloiak egingo du estreinako saiakera hori, pandemiaren aurrean liga jokatzeko.\nGaur arratsaldean hasiko dute liga, Hernaniko eta Mundarroko mutil seniorrek, Gipuzkoako 1go mailan. Etxean jokatuko dute hernaniarrek, 18:00etan kiroldegian, Iraurgiren kontra. Astigartarrak, berriz, Donostiako Benta Berriko kiroldegian ariko dira, ordu berean, Añorgaren kontra. 14 talde ariko dira guztira, aurreko urtean bezala, eta 26 jardunaldi daude aurreikusita, maiatza hasierara bitartean.\nMundarroko neska seniorrek, debuta atzeratu behar\nLehenengo zailtasunak, ordea, dagoeneko geratu dira agerian. Izan ere, Mundarroko neska seniorrek egin behar zuten debuta aurrena, atzo arratsaldean bertan, Gipuzkoako 1go mailan. Partidurik ez zen izan, ordea: atzeratu egin dute aurrenekoa, urriaren 30era. «Aste eta erdi bakarrik izan dugu entrenatzeko, jokalari batzuk min hartuta dauzkagu, beste bat konfinatuta... Eta jokalari batzuek ez dute jokatu nahi, ez arriskatzeko. 6-7 taldekide bakarrik dauzkagu jokatzeko moduan, eta horrela ezin genuen hasi», azaldu du Aitor Lopez entrenatzaileak.\nAstelehenean hartu zuen erabakia Gipuzkoako Saskibaloi Federazioak, maila gorenetako ligak hasteko, «nahiz eta talde batzuek kezka azaldu genuen, taldeko jokalari batzuek ez dutelako jokatzera arriskatu nahi».\n«Familiak eta lagunek ezingo dute ikustera joan; ez dauka zentzurik, maila honetan»\nNeurri bereziak izango dira saskibaloi partiduetan, liga hasiera honetan. Aldagelak ezingo dituzte erabili, eta partiduak publikorik gabe jokatuko dira: «afizionatu mailako liga bat da hau, ondo pasatzeko jokatzen dugu. Jokalariak gazteak dira, eta gurasoek eta lagunek ikustera joateko aukerarik ez izatea... Ez dauka zentzurik, maila honetan. Arraroa da baldintza hauetan jokatzeko arriskua hartzea», dio Aitor Lopezek.\nOrain, Eskoriatzan daukate hurrengo partidua beraiek, datorren ostiralean; eta ez dakite jokatzerik izango duten: «Federazioak esan zuen, komeni zela 4-6 aste entrenatzea gutxienez, aurredenboraldiko saioak eginez, martxotik gaudelako entrenatu gabe. Orain hutsetik hasi eta zuzenean partiduak jokatzea, arriskutsua da. Gurean, aurreneko entrenamenduan hartu zuen min jokalari batek, eta lesio larria izan daiteke gainera; belauna dauka minduta».\n«Bigarren talde bat ere izango dugu aurten, baina ezingo dugu hori aprobetxatu»\nTaldea osatzeko ohiko zailtasunei, pandemiak eragindakoak gehitu zaizkie aurten. «6-7 jokalari oso gutxi dira. Batzuek entrenatu bai, baina ez dute jokatu nahi oraingoz, aurrenekoa lana eta egoera pertsonala delako, eta ez dutelako arriskatu nahi. Dena den, badaukagu asmoa fitxa gehiago egiteko, bueltatuko diren jokalariekin, aurrerago hasteko asmoa dutenekin... Eta baita beste talde batzuetatik etorri daitezkeenekin ere. Izan ere, talde batzuek ez dute lehiatuko, eta jokalari horiek talde gabe geratu dira. Aste honetan bertan etorri zaigu bat horrela. Beraz, akaso hilabete barru hobeto ikusiko ditugu gauzak».\nEdonola ere, jokalariak gogotsu ikusi ditu Lopezek, aurreneko entrenamendu saio hauetan: «talde gaztea daukagu, eta gogotsu daude lehiatzeko. Ondo ari dira entrenatzen, nahiz eta aste eta erdi daramaten bakarrik».\nPandemiak beste traba bat ere ekarri die, taldea osatzeko garaian: «aurten, abantaila bat izan behar genuen, bigarren mailan ere taldea edukiko dugulako, eta jokalariak igotzeko aukera geneukalako. Baina egoera honetan, ezin dugu elkarrekin entrenatu bi taldeek, eta beraz, abantaila hori ere ezingo dugu aprobetxatu, hasiera batean behintzat», azaldu du. Zailtasunak zailtasun, eta egoera honetan helburuak markatzea arrotza bada ere, mailari eutsi nahi diote astigartarrek, denboraldi honetan.\n«Ez dakit nola bukatuko dugun... Beharbada tokatuko zaigu hiru edo lau partidu jokatzea asteburu berean»\nLiga jokatzeko izango diren zailtasunen erakusle da, atzo aurreneko partidua atzeratu izana: «egungo egoerarekin, ez dut uste liga bat modu normalean jokatu daitekeenik. Guk aurreneko partidua atzeratu dugu, eta orain bi partidu izango ditugu asteburu berean. Baina horrelakoak gehiago gertatu daitezke. Ez dakit nola bukatuko dugun... Beharbada tokatuko zaigu hiru edo lau partidu jokatzea asteburu berean. Edo batek daki, agian hirugarren jardunaldian etengo dute liga. Ez dut garbi ikusten, lehiaketaren etorkizuna», dio entrenatzaile astigartarrak.\nBitartean, lanean jarraituko dute, denboraldia ahalik eta ondoen joan dadin. «Gustura ari gara entrenatzen, baina egoera honetan denoi tokatuko zaigu esfortzu berezia egitea. Entrenamenduetan, ari gara neurriak hartzen, dena desinfektatzen, gel hidroalkoholikoa ematen... Zaila egiten da, baina ari gara horretan, gazteek kirola egiteko aukera izan dezaten».


«Antolatu dezagun haserrea, zerbitzu publiko duin eta kalitatezkoen alde» - Urumea - Kronika.eus\n«Antolatu dezagun haserrea, zerbitzu publiko duin eta kalitatezkoen alde»\nBuruntzaldeako autobus zerbitzuan «pairatzen ari garen murrizketen eta anabasaren» aurrean, antolatu eta horien aurka borrokatzeko unea dela dio Murrizketen Aurkako Plataformak.\nHika-mika sortu du Buruntzaldeako autobus zerbitzu publikoaren kontzesio berriak. Eta horren harira, Murrizketen Aurkako Plataforma ere sortu zuten: «egoeraren larritasuna oinarri, autobusetako langile eta erabiltzaileek bat egin eta plataforma eratu genuen, arazoa sozializatu eta haren aurka egiteko».\nIzan ere, diote «aurreikusten genuenaren emaitza» direla Buruntzaldeako autobus zerbitzuan «pairatzen ari garen murrizketak eta anabasa. 2017an, EAJk eta PSE-EEk osatutako Foru Aldundiak autobusen emakidaren zirriborroa atera zuenean, zioen garraio publikoko zerbitzua berregituratzea eta egokitzea zuela helburu; baina hasieratik ikusi genuen zein zen esaldi horren atzean zegoen ezkutuko norabidea: kostuen gutxitzea eta murrizketak autobus zerbitzuan. Zerbitzu publikoen suntsipena, interes ekonomikoen mesedetan», adierazi dute.\nPlataformatik azaldu dute, bi hilabeteko epean 7.000 sinadura eta 5.000 alegazio bildu eta Aldundian aurkeztu zituztela, bilera baterako idatzizko eskariarekin batera: «milaka lagunen babesa zuen eskaria izan arren, Mugikortasun Sailak erantzunik ezaren bitartez adierazi zuen gurekin biltzeko borondate falta. Aurkeztu zuten emakidaren arabera, zerbitzuetan %60ra arteko murrizketak eta 30 bat langileren kaleratzea gauzatu zitekeela aurreikusten genuen, baina Aldundiaren esanetan, ez omen zegoen erabiltzaile eta langileekin hitz egiteko gairik».\nHorren aurrean, diote herritarrek «behin eta berriro» adierazi izan dutela bere desadostasuna, baina «interes orokorra alboratu» eta murrizketekin jarraitu duela Aldundiak: «badirudi zenbaiti ahaztu egiten zaiela zerbitzu publiko batez ari garela, eta beraz, gizartearen interesa kokatu behar dela beti interen ekonomikoen gainetik».\n«Interes orokorra alboratu eta murrizketekin jarraitu dute. Badirudi zenbaiti ahaztu egiten zaiela zerbitzu publiko batez ari garela»\nDinamikak eta mobilizazioak eskualdean, datozen asteetan\nMurrizketen Aurkako Plataformak dio, LAB sindikatuari esker jakin dutela, azkenean ez direla gauzatu «beldur ginen autobus gidarien kaleratzeak». Baina aldiz, egunotan ikusi dutela «zerbitzuaren ordutegi eta maiztasunean espero genituen murrizketak iritsi direla: ordutegien aldaketak, maiztasunean murrizketak, autobusen berandutzeak, zenbait geldialdiren ezabatzeak...».\nHorren aurrean, diote «denbora falta» argudiatu duela Aldundiak, «zerbitzuaren anabasa justifikatu nahian. Ezin ulertu daitekeen arrazoia da, lau urte baino gehiago daramazkitenean autobus zerbitzua arautzen duen emakida lantzen. Are gutxiago, urteotan erabiltzaile zein langileekin biltzerik nahi izan ez dutenean», adierazi dute.\nPlataformak azpimarratu du, «kalte haundiak» eragin dituztela murrizketek, eta «herritarren haserrea» piztu. «Momentua da, beraz, berriro ere antolatu eta zentzugabeko murrizketen aurka borrokatzeko. Adi datozen asteetan, eskualdeko herrietan antolatuko diren dinamika eta mobilizazioei. Haserrea antolatu dezagun, zerbitzu publiko duin eta kalitatezkoen alde!».


Atletismoa Behobia-Donostia proba bertan behera geratu da\nAstelehena, 2020.eko Abuztuak 31\nAntolatzaileek, proba bertan behera geratzen dela\nDagokien erakundeei galdetu ondoren, Fortuna Kirol Elkartetik ezagutarazten dugu tamalez 2020 Behobia-Donostia ez dela egingo.\nHilabete zailak izan dira, baina baita ahalegin, irudimen, analisi, azterketa eta ilusio handikoak ere, zeinetan lasterketa garaiko egoerara egokitzeko lasterketa plan bat landu dugun. Hala ere, pandemiaren egungo bilakaerak aurre egin beharreko aldagai gehiegi ditu.\nFortuna KErentzat funtsezkoa da Behobia osatzen dute pertsona guztien segurtasuna bermatzea: partaideak, boluntarioak, osasun langileak... baita festa bilakatzen duten ikusleena ere. Uneotan pertsona horiek guztientzat inguru erabat segurua bermatzea gure ahalmenetik kanpo dago.\nHortaz, egoera honetan izen emanda dauden pertsonei ondoko aukerak eskaintzen dizkiegu:\nIzen ematea 2021eko (azaroak 14) edo 2022ko (azaroak 13) lasterketarako uztea.\nIzen ematearen salneurria bueltatzea, gehienez, 18 hilabeteko epean (kudeaketa gastuen 6 euro kenduta).\nIzen ematearen kopuru osoa edo zati bat dohaintzan ematea Fortuna KEri.\nDatozen egunetan bere izen-ematea egin duten pertsonek bere aukera komunikatzeko prozedura azalduko zaien posta elektroniko baten bidez. Izen ematea ondorengo edizio baterako gordetzen dutenei, hurrengo egunetan Behobia Birtualerako 10 euroko deskontua bidaliko zaie e-postaz.\nPandemiak -eta lasterketan izandako eraginak- Fortuna KEren mendebeteko historiako une zailena ekarri du, bere jarraikortasuna zalantzan jartzeraino, baina kirola egitea onuragarria da eta horregatik, berme guztiekin egiten jarraitzera animatzen zaituztegu, datorren urtean berriro goza dezagun gustuko dugun moduan.\nGure nahia uneoro izan da eta da Behobia-Donostiako motorra zaretenoi ahalik eta eragozpen gutxien eragitea. Ekitaldi hau antolatzen dugunontzat oso garrantzitsua izan da lasterketa gauzatu ahalko zela sinistean erakutsitako konfiantza. Eskerrik asko une zail hauetan zuen babes, pazientzia eta ulerkortasunagatik


Bilbo diseinuaren uriburu izango da Bizkaia Design Week-en - bizkaie.biz\nBilbo diseinuaren uriburu izango da Bizkaia Design Week-en\nBizkaie! 2019-11-13 12:23 Kulturea\nZemendiaren 14an inaugurazino-ekitaldia egingo da Zabalguneko eraikinean.\nFuture us! Design Driven Futures izenburupean, Design Week ekimenaren aurtengo edizinoan, etorkizunari begira egongo gara, baina diseinua abiapuntu dalarik, gure gizartearen, urien, enpresen eta erakundeen erronkei erantzuteko etorkizunak irudikatzeko eta eregiteko tresna eta eragile legez. Testuinguru horretan, profesionalei zein herritarrei etorkizunera begiratzeko aukerea emongo jake sormenagaz zerikusia daben hainbat diziplinetatik: arkitekturea eta urigintzea, artea, artisautzea, ikus-entzunezkoak, diseinua, ilustrazinoa, interiorismoa, modea, publizidadea, komunikazinoa eta bideo-olgetak.\nBilboko Udalak eta Bizkaiko Foru Aldundiak helburu nagusi bi beteteko antolatu dabe ekitaldia: alde batetik, diseinua sustatzea jarduera ekonomikoa nahiz enplegu kualifikatua sortzeko gaitasuna dauen sektore lez eta, bestetik, lurraldeko sormen-industrien balioa agerrarazotea. Guztira, 5.850 enpresa inguru dira eta 19.745 profesionali emoten deutsee lana Bilbon nahiz Bizkaian.\nSektore honetako enpresen hazkundea azken urtean % 0,5ekoa izan da, eta esparru honetan enplegua % 0,52 hazi da. Sormen-sektoreko enpresek Bizkaiko enpresa guztien % 6,4 dira, eta lurraldeko enpleguaren % 4,5 hartzen dabe. Design Week / BBDW erakundeen arteko proiektu bat da, eta errotuta dago urian zein lurraldean; bidenabar, diseinu eta sormen-industrietako 300 enpresa eta profesional baino gehiagok hartzen dabe parte.\nBBDW2019ko / Diseinuaren Astea\nProgramearen zortzi egunetan, milaka personek aukerea izango dabe 50 jarduera ingurutan parte hartzeko.\nAurtengo gonbidatua Eskoziako (Erresuma Batua) Dundee uria izango da, Bilbo bezela, UNESCOren Uri Sortzaileen Sareko kidea. Parte hartzeko, uri horretako diseinatzaileek, artistek eta herritarrek egindako erakusketa interaktibo bi jarriko ditue ikusgai. Zabalguneko eraikinean egongo dira zemendiaren 28ra arte.\nBeste alde batetik, Open Studio Bilbao Getxo ateak edegiteko hiru jardunaldi izango dira, bat Getxon eta Bilbon bi; udalerri horreetako estudioek ateak edegiko ditue bisita gidatuen bitartez ikasle, profesional, enpresa eta jenteari harrerea egiteko. Zemendiaren 18an, 19an eta 20an antolatuko dira.\nUrbanbat urtero egiten dan kultura-jaialdia da. Urigintzea eta gizarte-barrikuntzea jorratzen dira bertan, eta uriaren, herritarren, artearen, kulturearen, gizartearen eta lurraldearen arteko hartu-emonak aztertuko da. Aurtengo edizioa uriei buruzkoa izango da, eta berbaldi bi egongo dira Bilborocken. Gainera, net-working tailer bat antolatuko da Deustun hilaren 21ean.\nKunsthal Diseinuaren Goi-mailako Zentroan parte hartzea Alde Zaharra React jarduerearen bitartez, zentro horretako ikasleek erabilten ez ziran lokalen oinarrizko egokitzapena egin dabe zemendiaren 20an diseinuagaz zerikusia daben hainbat jarduera antolatu eta gauzatzeko.\nFIG Bilbaok ateak edegiko deutsee nazinoartetik bertaratzen diranei eta grabatuen tailerren programa barri bat eskainiko dau. Hitzordurik ospetsuenetako bat da Europako panorama artistikoan. Guztiz errotuta dago, eta Grabatuaren eta Papel gaineko Artearen Nazinoarteko Azokea (FIG Bilbao) anbizio handiko programeagaz eta barritasun ugarigaz dator. Euskalduna Jauregian antolatuko da, zemendiaren 14tik 17ra.


Patente informatikoak atzera oraingoz Europako Parlamentuaren erabagiz\nAsteon, eguastenean, Europar Parlamentuak patente informatikoei buruzko Direktibea ezeztatu eban. Argitu daigun arloa. Orain arte, bateren batek asmakizunen bat lortzen ebanean, herrialdeko erakundeetara joten eban asmakizuna patentetako asmoz. Zer da patentea? Gure asmakizunaren harian, estaduak gure eskubideak bermatzen deuskuz eta (epe batean) gure patentea erabilten dauen bakotxak diru-sariren bat pagau behar deusku. Epea amaitzen danean, barriz, patentea amaitutzat emoten da eta edozeinek erabili leike gure asmakizuna. Musikeagaz edo literatureagaz be gauza bera pasetan da: urte batzuk pasau arte, egile baten ...\nEugenio Agirretxe hil da\nArgitaratutako lan nagusiak: -Arantzazu’ko Ama Birjiñaren Bederatziurrena. 1946 -Umetxoen otoitzak. 1950 -Arantzazura erromes. 1956 -Aldi hartan eta Arantzazuren inguruan. 1955 -Baserriko lehiotik. 1965-1975 (prentsan argitaratuak) Bizkaie\n'Lost in transportation'\nBizkaie! 2005-07-22 00:00 Bidaide\n18.03: Trena hartu dogu. Ordu erdi geroago, Osakara heldu gara, bidean komeria ugari pasau ostean. Geltokia lur azpiko uria lakoa da eta hainbat metro egin behar doguz oinez gure lineara heltzeko. Osakan, Hui Ling-en hotelera joan gara, maletak jasotera. 18.40: Hotelean, Internet dobanekoa dala ikusi dogu eta, aurreko egunean orduko 12 euro pagau ostean (min emon euskun, bai), putre sarraskijaleen antzera jarri gara ordenadoreen aurrean. Handik bost minutura, Hui Ling harrera-gelara heldu da, Olentzerok baino boltsa gehiagogaz. Pisua ...\nIzaro Goiriena: 'hizkuntza bat ikastea kultura bat, herri baten pentsamoldea ikastea da'\nBizkaie! 2005-07-22 00:00 Barriketan\nHong Kong, eraso informatikoen jomugea\nGregorio Moreno bilbotarrak bere hautagaitzea aurkeztu dau UCIko presidente izateko\nThe Offspring taldearen kantu zahar eta barriak Greatest Hits diskoan\nKontuak kontu, taldearen historia laburbiltzea da helburua. 1984an, Dexter Holland eta Greg Kriesel institutuko lagunak ziranean, punk rock musikea egiten eban Social Distorsion taldearen kontzertura joan ziran. Emonaldiaren ostean, taldea sortzea erabagi eben, Noodlesegaz batera. San Frantziskon eta inguruetan hasi ziren joten eta 1986an, The Offspring izena hartu eben. Bizkaie!\nEuprel: Euskadiko musikariak bultzatzeko alkartea\nGaragarrileko barikuak Bergaran: jazz, blues eta funkyaren inguruan\nOrain bost urte hasi ziran garagarrileko barikuetan kontzertuak antolatzen Bergarako Espoloian, bertako leku atsegina, kioskoa eta jarlekuak aprobetxauta. Hasieratik programazinoa jazz eta bluesaren inguruan egin izan da eta bertatik talde amateurrak zein profesionalak pasau dira, Euskal Herrikoak eta kanpokoak. Bizkaie!\n‹‹ Aurrekoak 1 2 3 4 ... 3342 3343 3344 3345 3346 3347 3348 3349 ... 3458 3459 3460 3461 Hurrengoak ››


kritiken hemeroteka » Falo zantarra\n« “Falo zantarra”: ez nago ados | Fabuladore, eta ez arrazoiketari »\nFalo zantarra Dabid Zuazalde / Argia, 1988-05-08\nGoitizena, dela lotsagatik gaizkiesaka izkutuan aritzeagatik dela beste edozergatik, aspaldidanik da ohizko gure herri honetan. Azken urteotan halere, behera egin du usadio horrek, eta hartara badirudi gauzak argiago, garbiago direla. Baina bapatean, hara non sartzen zaigun idazle bat, misterioaren ate berdaderotik barrena.\nNor da Joane Barolo hori? Horixe da bazterretan dabilen galdera. Apellidu erdalduna duelako ezkutatzen da, edo politiko ezagun bat delako, edo halako txerrikeriak idatzita amak etxetik bidaliko duen bildurrez? Hipotesi guztiak egin litezke baina oraingoz ezinezkoa dirudi bat edo beste egiaztatzea.\nEgileaz ezin hitzegin badezakegu, mintza gaitezen liburuaz. “Falo zantarra” du izena, eta garbi ageri da hemen ez zaigula ezer disimulatu nahi, ez dabiltzala epelkeriatan. Nobela laburra edo ipuin luzea da, horrek ez du gehiegi importa. Erotikoa edo pornografikoa, hau axola gehiagokoa da batzuentzat, baina guk erantzuten ez dakigunez, esan dezagun “zikinkeriaz” eta “gauza itsusiz” beterik dagoela.\nLiburuaren kontrazalean esaten zaigu sujerentziaz beterik dagoela, eta holako zerbait sumatu uste izan dugu, baina ez genuke asmatuko xuxen azaltzen. Izan ere, liburuaren irakurketa arina, are labainkorra da askotan, baina beste batzuetan zerbait konplexuago dagoela ematen du.\nOrain zain geldituko gara, ea Joane Barolo delako horrek beste libururen bat idazten ote duen, edo bere burua desmozorratu. Batetik nahi bai, baina bestetik sortu duen lilura eta morbo hori apurtu egingo luke agian.


Euskara: enbotatuta-ren ordez kapsulatuta\nenbotatuta-ren ordez kapsulatuta\n◄ "Collapsed Topics" ikastaro formatua\nEuskaraketaren egoera (2015ko uztaila) ►\nAlexander Gabilondo - igandea, 2015(e)ko apirilaren 12(e)an, 04:26(e)an\nBerria nazi foro honetan eta ez dut ezagutzen Moodle euskaratzeko erabiltzen duzuen prozedurak. Beraz, dagokionari:\nTermino baten lokalizazioaren aldaketa proposatu nahi dut: ingelesezko embedded terminoaren oraingo ordaina enbotatutako da eta egokiagoa iruditzen zait kapsulatutako terminoa. Berau da programa nagusietan erabiltzen dena.\nEr: enbotatuta-ren ordez kapsulatuta\nIñigo Zendegi Urzelai - astelehena, 2015(e)ko apirilaren 13(e)an, 14:54(e)an\nKaixo Alexander eta ongi etorri!\nMoodle-ren euskaraketaren arduradunak Abel eta Pedro dira, baina horrelako proposamenak egiteko eta eztabaidatzeko leku egokia aukeratu duzu (aurretik antzeko kasuren bat edo beste izan dira hemen).\nEzabaidatzen hasita, nik "embedded" euskaraz emateko txertatutako erabiliko nuke (garbiagoa iruditzen zait eta hori da Elhuyarrek ematen duena), baina diozun bezala programa nagusietan kapsulatutako erabiltzen bada homogeneotasunaren izenean ez dut gaizki ikusten.\nAlexander Gabilondo - astelehena, 2015(e)ko apirilaren 13(e)an, 16:56(e)an\ntxertatutako terminoa esanguratsua bada ere itzulpenen memorietan kontsultatu eta guztietan kapsulatuta agertzen da. Begira dezakezu https://amagama-live.translatehouse.org/ web orrian ingelesetik euskarara embedded bilatuta.\nAbel Camacho - astelehena, 2015(e)ko apirilaren 13(e)an, 22:24(e)an\nBai, egia da kaptsulatu terminoa nagusitu dela azken urteotan euskaratutako aplikazio gehienetan. Niri neuri ez zait batere gustatzen, ez zait iruditzen batere itzulpen ona, baina enfin, hori da gehien erabiltzen dena gaur egun.\nGeuk aspaldi enbotatu terminoaren alde egin bagenuen ere, egokiago ikusten baduzue besteren bat aukeratzea, neu konforme egongo naiz.\nHala ere, Iñigok dioen bezala, bideoa txertatzea egokiagoa iruditzen zait neuri ere bideoa kaptsulatzea baino.\nBestaldetik, egia ere bada bestelako aplikazioekiko batasun terminoloagikoa zaindu behar genukeela, baina ustezko batasun horrek ez luke etorri behar guztiok itzulpen eskasa baina berdina planteatzetik.\nAlexander Gabilondo - asteartea, 2015(e)ko apirilaren 14(e)an, 05:42(e)an\nTxertatu termino jatorragoa da, dudarik ez, baina txertatu ingelesezko insert aditzaren ordaina litzateke. Embed, nire ustez, txertatze mota bat da -jeneralean objektu multimedia bat html etiketen artean- eta txertatze mota hori Moodle-n enbotatu terminoarekin izendatu da beste aplikazioetan kapsulatu terminoa erabiltzen den bitartean. Kapsulatu terminoa hiztegiek biltzen dute (http://hiztegiak.elhuyar.org/eu/kapsulatu , Euskalterm) Informatika esparruaren barrenean.\nDena den ez zen nire asmoa bazterrak nahastea. Enbotatu terminoa ez nuen ezagutzen eta horregatik ausartu nintzen proposamena egiten.


Enplegu-erregulazioko espedientea eta enpresaren itxiera jasan duten langileei laguntza emango die Aldundiaren Aterki programak ~ Blog de Petronor\nEnplegu-erregulazioko espedientea eta enpresaren itxiera jasan duten langileei laguntza emango die Aldundiaren Aterki programak\n19.5.18 Joseba Arruti No hay comentarios\nBizkaiko Foru Aldundiak Aterki deritzan programa abiatu du, birkualifikazioa lortzeaz gain laneratzeko laguntza emango diena enplegu-erregulazioko espedientea edo enpresaren itxiera jasan duten langabeei. Helburua: ahalik eta azkarren berriz lanera itzul daitezen gorantz datozen sektore ekonomikoetan. Programa garatzeko, Aldundiak Ibilgailuen Industrien Euskadiko Klusterra-ACICAE, Bizkaiko Merkataritza Enpresen Konfederazioa-CECOBI, Euskadiko Teknologia Elektronikoen eta Informazioaren Industrien Elkartea-GAIA eta Emplea Euskadi izango ditu bidaide. Orotara, inbertsioa 708.000 eurokoa izango da, 310 pertsonarengana heldu eta horietatik 120 laneratu daitezen lortzeko.\nAterki programa enpresa-itxierek eta enplegu-erregulazioko espedienteek ekarritako arazoei erantzuteko sortu da. Globalizazio prozesuak, zenbaitetan kudeaketa-eredu berrien eskutik etortzen denak, eta eredu horiek eragindako deslokalizazioek ehunka lagun uzten dituzte lanik gabe. Bizkaian sustraitutako enpresak izan dira horietako batzuk, aberastasuna sortzen eta kalitatezko enplegua bermatzen zutenak. Hala, Aterki programa erantzun bikoitza da. Batetik, enplegu-erregulazioko espedienteek eta enpresa itxierek eragindakoen menpeko pertsonentzat eta, bestetik, lanpostu berriak betetzeko langile kualifikatuak eskatzen ari diren enpresentzat.\nHala, ACICAEk, Ibilgailugintzaren Klusterrak, A4D proiektua garatuko du; Auto4D dinamizatzaileak 4.0 industriarako trebatzeko goi mailako programa. CECOBIk, aldiz, merkataritza sektorean, Enkarterrirako lehentasunezko proiektu bat dauka. Emplea Euskadik garraioaren eta logistikaren sektoreko birkualifikazio prozesua garatuko du; eta GAIAren ardura izango da ezagutzaren eta teknologia aplikatuaren industrien sektoreko birkualifikazioa lantzea. Programan izena emateko epea zabalik dago. Webgune bat prestatu da horretarako, www.aterki.eus, eta bertan dago argibide gehiago. Gainera, aterki@bizkaia.eus helbide elektronikoa erabil daiteke informazio gehiago nahi izanez gero. Era berean, Enplegua Sustatzeko Aldundiko Zuzendaritzaren telefonora jo daiteke: 94 406 8008 zenbakira, hain zuzen. Lankide diren entitateek ere aurreinskripzio horiek egiteko moduak dituzte euren web orrialdeetan.\nAterkiren azpian babesa emango zaie langileei zein enpresei, gaitasun espezifiko berriak eskatzen dituzten sektoreetan laneratzeko trebatzen diren heinean. Pertsona, bere gaitasunak eta beharrizanak, jarri nahi dira laneratze-prozesuaren erdigunean, parte-hartzaileetako bakoitzak bere kualifikazioa eta laneratze premiei egokitutako ibilbide pertsonalizatua izateko, orientazioari, prestakuntzari, bitartekotzari eta laneratzeari dagokienean.\nAterki programak langileentzat zein enpresentat izan nahi du lagungarri.


BEI - Bus Elektriko Iraunkorra. PRIBATUTASUN POLITIKA | BEI\nIBILBIDEA ETA GELTOKIAK\nTUVISAn konpromisoa hartu dugu pribatutasunaren babesarekin eta tratatzen ditugun eta helarazten dizkiguzun datuen erabilera zuzenarekin, datuok webgune honen bidez edo, kasuaren arabera, haren azpidomeinu eta/edo microsite-en bidez, eta baita offline moduan jaso baditugu ere.\nMesedez, irakurri arretaz politika hau eta ziurta zaitez ongi ulertzen duzula eta harekin ados zaudela zure datu pertsonalak guri helarazi aurretik. Ados ez bazaude, ez erabili webgune hau edo bertan ageri diren zerbitzuak eta ez helarazi zure datuak. Webgune honetara sartzeak, bertako zerbitzuak erabiltzeak edo zure datuak helarazteak, online edo offline moduan bada ere, zure aldetiko baimentzea ekarriko du (beharrezkoa denean) zure datuen tratamendurako, jarraian adierazitako xedeekin.\n– TRANSPORTES URBANOS DE VITORIA, S.A. (TUVISA)\n– Dirección postal: Calle Agirrelanda,2, 01013 Vitoria (Álava)\n– Teléfono: 945 16 10 54\n– Correo electrónico: tuvisa@vitoria-gasteiz.org\nNola eskuratu ditugu zure datuak?\nHautagaia bazara langileen hautaketa prozesu batean, edo kudeatzen ditugun aparkalekuen edo gure garraio zerbitzuen erabiltzailea bazara, zuk eman dizkiguzu, offline zein online moduan, gure zerbitzuak eskatzeko momentuan, kontratu harremana eta/edo kontaktua ezarri ahal izateko edo hautaketa prozesuan parte hartzeko.\nZure datu pertsonalak boluntarioki ematen dizkiguzunean, bermatu egiten duzu informazio hori emateko ahalmena duzula eta informazioa zuena, benetakoa, zehatza eta eguneratua dela, konfidentziala ez dela eta kontratu mugapenik edo hirugarrenen eskubiderik urratzen ez duela. Halaber, beste pertsona batzuen lekua ez hartzeko konpromisoa hartzen duzu. Zure datuak zuzen eta eguneratuta mantentzeko erantzukizuna izango duzu eta TUVISAk ez du inolako erantzukizunik bere gain hartuko hori ez egitekotan.\nEmandako datuak, bai eta kontratu harremanaren garapenean sortutakoak edo zurekin dugun bestelako harreman baten ondoriozkoak ere, hainbat xedetarako tratatu ahalko ditugu, hala nola: eskatutako zerbitzua ematea, hautaketa prozesuetako zure parte hartzea kudeatzea, kontaktua eta komunikazioa mantentzea, eskaerei, kexak edo erreklamazioak erantzutea, ezarri dugun kontratu harremana kudeatzea, asebetetze inkestak burutzea, etab.\nZenbat denboran zehar gordeko ditugu zure datuak?\nDatu pertsonalak gordeko ditugu interesdunak ezabaketa eskatu arte eta, ezabaketa eskatzen bada ere, beharrezkoa den denboran zehar eta tratamendua mugatuta, aplikagarriak zaizkigun legezko/kontratu bidezko obligazioak betetzeko behar den denboran zehar eta/edo gure erantzukizunak iraungitzeko legez aurreikusitako epean zehar eta/edo interesdunarekin dugun harremanetik eratorritako erreklamazioak izapidetu edo defendatzeko beharrezkoa den denboran zehar.\nZure datuen tratamendurako legitimazioa ematen digun oinarri juridikoa askotarikoa izan daiteke: alderdien arteko kontratua (aparkalekuen erabiltzaileen, neurrirako BUX zerbitzuaren erabiltzaileen edo garraio zerbitzu arrunten erabiltzaileen kasuan), edo zure baimena, hautaketa prozesu batean parte hartu baduzu do eskaera edo eskabide bat online edo offline moduan burutu badiguzu. Baimen hori zalantzarik gabe emango diguzu zure datuak helaraztean, datuak helarazte hori zure aldetiko baimentze argitzat ulertuta. Eskatutako datuak ematea nahitaezkoa da zure eskaerari erantzuteko ezinbestekoak baitira; ematen ez badituzu, ezingo dugu eskaera izapidetu. Baimen hori edozein momentutan bota ahalko duzu atzera, helbide honetara posta elektronikoa helarazita: tuvisa@vitoria-gasteiz.org.\nBeste kasu batzuetan, oinarri juridikoa araudi fiskala edo kontsumitzaile eta erabiltzaileen inguruko araudia betetzea izan daiteke.\nZein hartzaileri helarazi ahalko dizkiegu zure datuak?\nJakinarazten dizugu zuk emandako datuak erakunde hirugarrenei helaraztea gerta litekeela, lagatzaileen eta lagapen hartzaileen eginkizun legitimoekin zuzenki lotutako xedeetarako, esaterako:\n– Bankuei, kobrantzak eta ordainketak burutzeko.\n– Datuak jakinarazteko obligazioa ezartzen duten erakunde edo organoei (Gasteizko Udala, zerga administrazioa, Eusko Jaurlaritza, etab.).\nJakinarazten dizugu, zure datuak atzitzeko aukera duten Estatu Batuetako hornitzaileekin lan egitekotan, gure jarduerarekiko osagarriak diren zerbitzuen esparruan (ostatatzea, housing, software as a service, urrutiko segurtasun kopiak, laguntza edo mantentze informatikoko zerbitzuak, posta elektronikoaren kudeatzaileak, posta elektronikoak eta marketinaren arloko posta elektronikoak bidaltzea, fitxategien transferentzia, etab.), enpresa hornitzaile horiek desberdinak izan daitezkeela eta denboran zehar alda daitezkeela baina, edozein kasutan ere, Estatu Batuen eta EBaren arteko Privacy Shield akordiora atxikitako enpresak hautatuko ditugu, edo babes maila egokia dutela egiaztatu den herrialdeetako enpresak, beraz, datuen babesari dagokionez, enpresa horiek Europan dauden betekizunen parekoak bete beharko dituzte. Edonola ere, datuen babesari buruzko politika hau onartzean, berariazko eta zalantzarik gabeko baimena ematen duzu zure datuak enpresa horiei helarazteko, jakinaren gainean egonda horrek ekarriko duela zure datuak Europako Esparru Ekonomikotik kanpoko herrialde batera transferitzea eta zure baimena emanda, inolako zalantzarik gabe, transferentzia hori burutzeko.\nZein eskubide dituzu zure datuak helarazten dizkiguzunean?\nAtzipen eskubidea: zein datu pertsonal tratatzen ari garen galde diezagukezu eta datu horien kopia bat jasotzea eska dezakezu.\nZuzenketa eskubidea: okerrak edo osatugabeak diren datuak zuzentzea eska dezakezu, aitorpen gehigarri baten bitartez ere.\nEzabaketa eskubidea (ahaztua izateko eskubidea): zure datu pertsonala ezaba ditzagun eska dezakezu kasu hauetan: datuek jaso ziren xedeetarako beharrezkoak izateari uzten diotenean, zure baimena atzera botatzen duzunean, datuen legez kontrako tratamendua burutu denean edo legezko obligazio bat betetzeko beharrezkoa denean.\nTratamendua mugatzeko eskubidea: zure datuen tratamendua mugatzea eska diezagukezu. Kasu horretan, erreklamazioak baliatu edo defendatzeko gordeko ditugu datuak soilik.\nDatuak eskualdatzeko eskubidea: zure datuak zuri (edo zuk adierazitako hirugarren bati) itzultzea eska diezagukezu, erabilera arrunteko eta irakurketa mekanikoko formatu egituratu batean.\nAurkaratze eskubidea: zure datuen tratamendua aurkara dezakezu tratamendu hori fitxategiaren erantzulearen interes legitimoan oinarritzen bada edo publizitate xedeetarako burutu bada.\nEskubide hauek guztiak baliatzeko idazki sinatua helarazi beharko diguzu, zure NANaren, pasaportearen edo antzeko baliozko dokumentu baten kopiarekin batera, pribatutasun politika honen 2. atalean adierazitako posta helbidera edo helbide elektronikora. Zure datuak aldatuko balira, helbide horretan bertan jakinarazi beharko diguzu eta, hori ez egitekotan, enpresa erantzukizun orotik salbuetsita geratuko da.\nAurreko eskaeretako edozein jaso ondoren, legerian ezarritako epeen barruan erantzungo dizugu.\nDatuen Babeserako Espainiako Agentziaren aurrean erreklamazioa aurkeztu ahalko duzu. Balia ditzakezun eskubideen inguruko informazio gehiago behar baduzu edo eskubideak baliatzeko inprimakien ereduak eskuratzeko, bisitatu Datuen Babeserako Espainiako Agentziaren webgunea: www.aepd.es.\nVitoria-Gasteizko Udala – Pribatutasun politika.\n2020 © Vitoria-Gasteizko Udala\nGasteizko BEIk Mugikortasun Jasangarriaren EMS saria jaso du\n5 Maiatza 2022\nBEI martxan jarri delarik, pandemiaren aurreko zifretara igo dira TUVISAren 2. lineako erabilera-datuak, 233.112 erabiltzaile izan baititu lehen hilabetean\nBus elektriko inteligentea erakutsi dio Gasteizek Donostiari, berriki martxan jarri delarik\n15 Martxoa 2022\nEspainia Plaza 1, 01001\nIrakurri ditut eta onartu egiten ditut: Legezko oharra eta Pribatutasun politika


Hemen zagoz : Sarrerea > Espiritualitatea - Testiguak > Jaungoikoaren berbea > Ebanjelioaren eskutik > 2020 / 05 / 14\nSan MATIAS, apostolua\n2020ko Maiatzaren 14a, Eguena\nEBANJELIOA ( Joan 15, 9-17 )\nHauxe da nire agindua: maitatu dagizuela alkar, Neuk maite izan zaituedan lez. Ez dago maitasun handiagorik, norberaren bizia adiskideakaitik emotea baino.\n- Ebanjelioko pasarte hau, bere jarraipenean maitasun gaia sakontzen doa. Jesusek, mahatsondoaren eta aihenen paraboleaz jarraituz, hainbeste zehaztasunez aberasten dau, Aitagazko eta gizakiakazko hartuemonak argiagotuz. “Beragan iraun” (4-7. aa.) horrek “nire maitasunean iraun” adierazo nahi dau, hau da, maitasun korronte horretan, doango eskeintza; horra Trinitatearen bizitza bai Beragan eta bai gizakiakana zabaltzean (9. a.).\n- Jesusi ez jako gogoko abstraktua dan berbakerea, bere parabolatan argiro agertzen dauanez. Berba egitean, “espiritu eta bizi” bihurtzen diran berbak eskeintzen deuskuz, guztientzat ulergarri eta bizigarri izateko modukoak. Orduan, bere maitasunean irautea “bere aginduak betetzea” lez da. Behin barriro Trinitate-bizitza gizakiari eredutzat eskeintzen jako: Jesusek Aitagaz maitasunean irauten dau eta Beragaz bat-bat da, Aitaren borondatea onartzen, maitatzen eta betetzen daualako (10. a.). Filipotarrei egindako goratzarre kristolojikoak dinonez (Fl 2): “heriotzaraino esaneko egin zan, kurutzeko heriotzaraino. Horregaitik Aitak goraldu eban...”. Aita-Semeen nahiak bat egitea da Semearen poztasuna, Aitaren asmoa egiazko ondasuna dalako ziurtasunez, eta Berak, bere aginduak betetzea eskatzean, hauxe besterik ez dau gura: bere ikaslea konbidatzea bere poztasunean parte hartzera (11. a.).\n- Bere agindua alkarmaitasuna da, besteen alde bizia emoteraino (12. a.). Maitasun honek barrera-langa guztiak botatzen ditu, edozein gizaki egiten dau “hurkolagun”, eta gauza ederrenak konpartitzerainoko adiskidetasuna sortzen dau. Hauxe da bete-betean Jesusen bizitza, heriotz aurrean ikasleei esan eutsenez: “Gaurdanik ez deutsuet morroi deituko, adiskide baino”, laster baten bakarrik itziko dabela jakinarren.\n- Ikasle maiteak eskeintzen deuskun katekesi hau sakona eta hilbizikoa da, Jesus gizasemearen misterioa ulertu ahal izateko. Eta hementxe datza Jesusen bizitza osoaren giltzarria: bere Aitagazko hartuemona, baina ez gero errazoiz eta doktrinaz neurtzen dana, bere bizitzako ezinbesteko guna lez baino. Ikusi zenbateraino dan hau egi, Aitaren borondatea egitea Jesusen “janari” bihurtu da, bere poztasun-eragile, bere atsegin guztien iturri. Horrenbesteraino helduten da Aitagazko batasuna.\n- Horregaitik, “Beragan irautea” ikaslearentzat giltz nagusia da, batasun sakon horretantxe aurkitzen daualako, bere bizitzaren eragingarri izango diran ezaguera eta esperientzia. Hor ikasi dau ikasleak zer dan maitasuna eta maitasun horretan irautea; horretxek lagunduko deutso Jesusen antza hartzen eta Bera bizi izan zan erara bizitzen. “Orain gehiago ez deutsuet morroi esaten, adiskide baino”: hauxe da Jesusek egiten deuskun konbite zoragarria bere jarraitzaileoi.\n- Argi euki Berak aurreratzen deuskun konbitea: Berak Aitagaz bizi dauan batasuna guk Beragaz konpartitzea; seme-hartuemon estu maitekor hauxe da bere poztasunaren sorburua. Ikasleak, gaur, (nik, guk) hartuemon hauxe berau dastazera eta esperimentatzera konbidatuak gara, anaiarteko maitasunean erakutsiz. Hau bai KONBITE EDERRA! Prest al zagoz?\n“Jesus Jauna, zuzendu egizu nire begirada alderdi onak ikusten ikasi dagidan, nire ingurumarian ezkutuan egon daitekezan egia eta armonia bistaratu dakidazan."


Soitu.es amaitu egin da • ZUZEU\nSoitu.es amaitu egin da\nEzkerreko bizarduna da Sindo Lafuente zuzendaria eta tixort marraduna Borja Echevarria zuzendariordea\nEz zeukaten erraza asmoa ongi burutzea, baina El Mundoren interneteko edizioarekin diru zaparrada bat ematetik zetorren Soitu sortu zuen kazetari taldea.\nHala ere Madrilgo aeroportuko atentatuaren osteko bertsio desberdinak zirela eta, borrokan ibiltzen ziren beti Pedro Jota Ramirez eta Sindo Lafuente interneterako zuzendaria. Azkenean honek eta bere kideek alde egin behar izan zuten El Mundoren itzaletik eta euren hedabide propiala sortu. Paperaren krisiari usaina hartu, eta sarean egin zuten apustua.\nGeuk ere asko zor diogu Soituri, han ibili baiginen ia urtebetean kolaboratzaile gisa, eta aukera izan genuen bertatik bertara ezagutzeko esperimentua. Beraz, nolabait, ZuZeu honek ere badu harekiko zorra.\nOraintsu egon zen Sindo Lafuente ETBko Nikdutnick saioan hizketan, baina ez zuen etorri denaren aztarnarik agertu inondik, nahiz eta, ezagutzen dugunontzat, formalegia egon zen elkarrizketan.\nAzken finean, betikoa da arazoa: finantzazioa. Soituk beti ukan du BBVA atzetik, kapitalaren erdiarekin (beste erdia lan bidezkoa zen), baina orain kitxo esan du bankuak, lehen, “esperimentalagoak izateko” eskatzen zuen bitartean.\nBesarkada bat Madrilgo Cochabamba kaleko erredakzioan lagun egin genuen hainbati: Sindo Lafuente, Sofia Ruiz Velasco, Pilar Portero, Borja Echevarria… eta erredakzioko hainbat eta hainbat jende jator.\nPena handia iruditzen zaigu gertatutakoa, eta hedabideetako krisi txorrotxiotua, are iruditzen zaigu krisiago orain, eredu berrien atzetiko ahaleginek ere egiten baitute porrot. Antza.\nBBVA, hedabideak, Internet, Lafuente, Soitu\nXabier Lete saritu dute, baina...\n6 pentsamendu “Soitu.es amaitu egin da”-ri buruz\nIñaki 2009-10-28 09:31\nH. Etxeberria 2009-10-28 14:08\nIñaki, guztiz interesgarria zure estekako artikulua. Egia borobilak ageri dira bertan. Euskaraz ere asmatu behar genuke hitzen bat gaztelaniaren “cancamusa” hori esateko. Hala ere, Soitu.comen kasuan, ez dut uste “cancamusa” baten aurrean gaudenik, edo bederen ez da ohikoa: pagatzaile (galtzaile) bakarra Espainiako bigarren bankua izan da. Erabiltzaileak, aitzitik, oso gustura ibili direla dirudi eta profesionalak ere bai. Beraz, beste ezpal batekoa izan dela iruditu zait eta ez “inor mareatuz, dirua azkar egiteko manera bat” bakarrik. Beste zerbait izan da Soitu.\nTeketen 2009-10-28 18:26\nBihar Berrian honi buruz izango da artikulua. Egia da Soituren Interneteko jarduna oso interesgarria egin zaigula askori. Baina, nolabait plan ekonomiko hori… zure jarduna banku baten eskutik ia bakarrik uzten baduzu… Itxi gabe ere banku horrek hedabide baten kontrol handia izango luke. Horrelako jokoak beti dira arriskutsuak, baina ondo atera izan balitz? BBVAk kontrol handia izango luke hedabide Interneteko hedabide berritzaile horretan.\nHala ere, Soitu.es inguruan komunitate handia bildu da. Benetako komunitate bat. Uste dut Soitu.es-en bidea hori izan daitekeela, komunitate honen inguruan birsortu. Ez dakit, goiz da esateko, baina beharbada hau ez da Soitu.es-en azken arnasa.\nIñaki 2009-10-28 22:52\nBai, egia da Espainiako bigarren bankua izan dela galtzailea. Hala ere, niretzat argia da kasu hauek haien arteko antza dutela. Adi bestela paragrafo honetara: “Fulanito tiene una visión (normalmente se ve a sí mismo dando la vuelta al mundo en yate con una bailarina rusa), Fulanito le levanta X millones a algún inversor o al banco, Fulanito funda su startup y contrata a unos cuantos individuos. Entonces empiezan a fundirse alegremente la pasta.” Eta, nola deituko diogu euskaraz “cancamusa”ri??\nH. Etxeberria 2009-10-29 12:16\nHau ere jakin beharrekoa: http://cybereuskadi.com/goirigolzarri-bbva-soitu\nIñaki 2009-10-29 13:52\nOlala… interesgarria oso zure esteka, Hasier. Lagunei pasa diet…


Hasiera » Azken albisteak » Azken Bidaia Albisteak » Frantziako Poliziaren Txertoaren Pasak Pariseko kafetegi hutsak erasotzen ditu\nEuropako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Culinary • kultura • Frantzia Azken Albisteak • Gobernuko berriak • ostalaritza • Berriak • berreraikitzen • Arduraduna • Segurtasuna • Erosketak • Turismo • Bidaiaren helmuga eguneratzea • Bidaia Wire Albisteak • Joerak • Hainbat Albiste\nEspaloietako kafetegi ugari hutsik zeuden eserita, ohiko bezeroek kanpoan banku publikoetan esertzea aukeratu baitzuten.\nMacronek txerto txartela jatetxeetara zabaltzen du.\nAbonamendurik gabekoek 135 euroko isuna dute.\nIsuna 9,000 eurora igotzen da arau-hauste errepikatua egiteagatik.\nGaur, Emmanuel Macron Frantziako presidentearen gobernuak 'pass sanitaire' agindu polemikoa jantoki guneetara zabaldu du, baita kanpokoetara ere, Frantzia osoko protesta jendetsuen asteburua alde batera utzita.\nFrantziako polizia kafetegietan eta jatetxeetan sartzen hasi da eta txertatzeko baimena eskatzen da. Horren ondorioz, mahai asko hutsik egon ohi dira eguerdian lanpetuta egoten den bitartean, Frantziako publikoa banku publikoetan bazkaldu beharrean.\nPaserik gabeko jatetxe eta kafetegietako bezeroek 135 € (158 $) isuna jasoko dute, hau da, 9,000 € (10,560 $) gehituko lirateke arau-hauste errepikatua egiteagatik.\nBazkalordurako, espaloi kafetegi asko erabat hutsik zeuden eserita, ohiko bezeroek kanpoko banku publikoetan esertzea aukeratu baitzuten, hala ere sare sozialetan argitaratutako argazki eta iruzkin ugariren arabera.\nSare sozialetako bideoek eta argazkiek kanpoko lokalak erakusten dituzte Eliseo Zelaietan mahaikide gutxi dituztenak, Paris'bide nagusia.\nMahai hutsen argazkiak zeuden hirian zehar, normalean horrelako lekuak beteta egon ohi zirenean.\nBastilla plazatik gertu dagoen Grande Brasserie ospetsuak bezero batzuk zituen barruan, baina inork ez zuen bere patioan.\nMacronek Covid-19ren aurkako txertoak derrigortzeko aurkeztutako pasabidea derrigorrezkoa da uztailaren 21etik museoetara, zinemetara, igerilekuetara eta beste leku batzuetara sartzeko. Auzitegiek ere erabaki dute konstituzionala zela osasun langileentzako txertoak agintzea. , horietako batzuek greba egin dute protestan.\nBirusaren Delta aldaerari egozten zaizkion COVID-19 kasu gero eta ugariagoen aurrean, Frantziako agintariek gogor egin dute denek txertoa jartzeko. Bitartean, txertoen egileak Pfizer modernoa izugarri igo dute txertoen prezioa Europar Batasunean.


Trebiñurentzako errezeta –\nIzenburua irakurrita edonork pentsatu lezake hurrengo lerroetan Trebiñuk bizi duen egoera bidegabea konpontzeko errezeta dagoela, baina literala da. Trebiñuk errezetak behar ditu, medikuarenak, farmaziara joan ahal izateko, hain zuzen ere.\nSusana Grandesen farmazia\nAlea hedabide arabarrak eman digu, testigantza eta guzti, sendatzen hain zaila ez dirudien botika kalapita honen berri. “Errezeta elektronikoari buruz ari zarete? Tira, bat baino gehiago izango dut nik linboan galduta” omen zioen. Argantzungo farmaziako bezero batek. Argi utzi zion bertan zen kazetariari errezeta elektronikoa ezarri zenetik, arazo handiak dituztela trebiñarrek sendagaiak hartzeko.\nAdierazpen argigarrienak dira, ordea, Susana Grandes Argantzungo farmazialariarenak, eta bertan bizi duten arazo bikoitza bikain azaltzen du.\nAraban (administratiboan) erroldatuta daudenak: “Argantzunen bizi eta Araban erroldatuta daudenek normalean Gasteizen erosten dituzte medikuak emandako sendagaiak; herrian jaso nahi izanez gero, ezingo lukete, hemen Euskadiko osasun sareak sortzen dituen errezetak ezin baititugu ikusi ezta eman ere. Behin, gogoratzen dut, herriko aita bat etorri zela, arratsaldeko 19:30ak aldera; Gasteizera joateko denborarik ez zuen, eta umearen asmarentzat botika behar zuela; ezin izan nion eman, Euskadiko osasun txartela zuelako”.\nHerrian erroldatutakoak (administratiboki Gaztelan). Euskadiko eta Gaztela Leongo administrazioen artean sinaturiko hitzarmenaren arabera, mediku-espezialistak Gasteizen dituzte trebiñarrek. “Arazoa da espezialisten kontsultatik ateratzen direnean, esku hutsik ateratzen direla”.\nLabur esanda: Gasteizko medikuak errezeta elektronikoa ematen die trebiñarrei, baina hauek ezin dute botika Gasteizen hartu, Gaztela Leongo osasun txartela daukatelako; eta are okerragoa dena, Trebiñuko farmazietan ere ezin dute medikuak agindutako sendagaia hartu, EAEko osasun sarera sarbiderik ez dutelako bertako botikek.\nGrandesek honela azaltzen du botikak eskuratzeko prozedura: “Trebiñuko edo Argantzungo familia medikura joan behar dira, Gasteizko espezialistak eman dien errezeta eskuratzeko”. Baina noski, hor tartean bi administrazioen burokrazia dago, eta erraza da errezetak bidean galtzea.\nArgantzungo botikaria behin baino gehiagotan kexatu da: “Arazo politikoa da, borondate politikoa behar da. Ez gabiltza hemen txorizoak saltzen, jendea behar bezala artatzeko eta jarraipena egiteko ezinbestekoa da, gutxienez, gure herritarren errezetaren berri izan ahal izatea”.\nDiotenez, erkidego bakoitzak ematen dituen errezeta elektronikoak gainerako erkidegoetan erabilgarriak izateko prozesua abian da. Baina jakin badakigu hori analgesiko hutsal bat besterik ez dela. Diagnostikoa aspalditik daki Trebiñu berak: errespeta dezatela bertako herritarren hitza.\nDuela hiru urte neskato bat hil zen, Txagorritxuko ospitalean. Gurasoen arabera, Mirandako anbulantzia eskatu behar zutela esan zieten Osakidetzatik, Argantzunen bizi zirelako, Trebiñun.\nAdostasun osoa dago iritzi politiko ezberdina daukaten herritarren artean, denek nahi dute bizi kalitatea apur bat hobetzea. Ezin da hain zaila izan.\nargantzun, osasuna, sendagaiak, trebiñu, Trebiñurentzako errezeta


Bat-bateko bertso saioa\nJoxe Arregi plaza, Zizurkil | Bertsolaritza\nIraila kulturalaren baitan antolatu du jai batzordeak bertso saioa Zizurkilen. Bertsolariak: Amaia Agirre, Oihana Iguaran, Unai Mendizabal eta Haritz Mujika. Gai-jartzailea: Igotz Alkorta. OHARRAK Sarrera doakoa da, baina gonbidapenekin eta gonbidapenak udal bulegoetan jaso behar dira betiko ordutegian. Pertsona bakoitzak gehienez ere lau gonbidapen jaso ditzake ekitaldi bakoitzeko. Ekitaldia hasi baino 15 minutu lehenago agertu behar da sarrera ziurtatzeko. Gonbidapenean 71 zenbakitik gora dutenek, eguraldi onarekin soilik erabili ahalko dituzte sarrerak.\nBat-bateko bertso saioa Joxe Arregi plaza\nIraila kulturalaren baitan antolatu du jai batzordeak bertso saioa Zizurkilen. Bertsolariak: Amaia Agirre, Oihana Iguaran, Unai Mendizabal eta Haritz Mujika. Gai-jartzailea: Igotz Alkorta.\nSan Juan plaza, Urnieta | Dantza\n“Almanaka” izena du Egape dantza taldearen ikuskizun berrienak, eta lagin modukoa ikusteko aukera izango da San Juan plazan.\nAlmanaka San Juan plaza\nAnari musika taldearen kontzertua\nAnari musika taldeak 'Epilogo bat' diskoko kantuak eskainiko ditu. Emanaldia irailaren 18an izango da Ondarreta ikastetxeko patioan, 22:00etan. 80 minutuko iraupena edukiko du. Sarrera doakoa da, eta gonbidapena jasotzeko Bastero Kulturguneko leihatila emanaldia hasi baino bi ordu lehenago irekiko da. Sinopsia: Badira obra baten amaiera borobiltzeko erabiltzen diren epilogoak, muinean iradokitako ideia garrantzitsuenak betirako gure buruan iltzatuta geratzeko egileak ematen duen azken mailukada baten modukoak. Erabat lotu gabe utzi den istorio edo pasadizo bati bukaera ematen diote beste batzuk, edo behin kontatu beharrekoak kontatuta, egileak artelan hori sortzera bultzatu zuten bizipenen edo artelan horrek beragan utzitako aztarnen berri emateko ere balio izaten dute.\nAnari musika taldearen kontzertua Ondarreta ikastetxeko patioa\nAnari musika taldeak 'Epilogo bat' diskoko kantuak eskainiko ditu. Emanaldia irailaren 18an izango da Ondarreta ikastetxeko patioan, 22:00etan. 80 minutuko iraupena edukiko du. Sarrera doakoa da, eta gonbidapena jasotzeko Bastero Kulturguneko leihatila emanaldia hasi baino bi ordu lehenago irekiko da.\nBadira obra baten amaiera borobiltzeko erabiltzen diren epilogoak, muinean iradokitako ideia garrantzitsuenak betirako gure buruan iltzatuta geratzeko egileak ematen duen azken mailukada baten modukoak. Erabat lotu gabe utzi den istorio edo pasadizo bati bukaera ematen diote beste batzuk, edo behin kontatu beharrekoak kontatuta, egileak artelan hori sortzera bultzatu zuten bizipenen edo artelan horrek beragan utzitako aztarnen berri emateko ere balio izaten dute.


Guaixe - Wikipedia, entziklopedia askea.\nGuaixe Sakanako (Nafarroa Garaia) eskualdean astean behin argitaratzen den euskarazko herri aldizkaria da.\n1994. urtean sortu zen Bierrik elkartea, argitalpenaren arduraduna, eta ordutik kalean dago hedabidea. Altsasun egoitza nagusia daukate eta gaur egun interneten irakurtzeko aukera dago.\n4.500 aleko argitalpena eta 15.000 irakurle inguru ditu (CIES 2009).\n2 Sakanako hedabideak\n2.1 Guaixe hilabetekaria (1994-2002)\n2.2 Beleixe Irratia (1999tik)\n2.3 Oixe astekaria (2001-2003)\n2.4 Guaixe astekaria (2004tik)\n2.5 Guaixe eta Beleixe Interneten (2007tik)\n3 Bilakaeraren beste mugarri batzuk\n3.1 Irakurle eta iritziak. Aztikerren azterketa (2011)\n3.2 Kinka larrian diru-laguntzarik gabe (2012)\n3.3 25. urteurrenaren hemeroteka (2019)\n1990eko hamarkadan bizi-bizian zegoen herri komunikabideen gaia eta Euskal Herriko eskualde zein herri askotan sortzen ari ziren herri aldizkariak. Sakanan bitartean, noizean behin kaleratzen ziren euskarazko aldizkari pare bat-edo zeuden. Sakanako euskaldunek bertako informazioa euskaraz jasotzerik ez zutela ikusita, herri aldizkari bat sortzeko proiektua lantzen hasi ziren kazetaritza ikasten ari ziren hiru sakandar.\nHerri aldizkaria izango zenaren izaera eta ezaugarriak zehazteari ekitearekin batera, ordea, egitasmoari izaera juridikoa emango zion kultur elkarte baten beharra ikusi zuten, komunikabidearen babeslea izango zena. Horrela jarri zen Bierrik elkartea martxan bi helburu nagusirekin:\n1. Euskarazko hedabideak uztartu eta bultzatzea (Guaixe aldizkaria, Beleixe irratia)\n2. Euskal kultura jorratu:\nKultur programazioa (kultur errota)\nLiburu, joko eta diskoen argitalpena\nIkastaroen antolaketa (euskara, euskalkiak,...)\nGuaixe hilabetekaria (1994-2002)Aldatu\nGuaixeren hemeroteka ibiltaria bere 25. urteurrenean.\nElkartearen nondik norakoak finkatuta, 1994ko udazkenerako Guaixe izeneko Sakanako hilabetekaria jaio zen, azken batean, hori baitzen asmo nagusia, tokian tokiko aldizkaria sortzea, bertako euskaldunei zuzendutakoa. Sakanako euskaltzaleen artean piztutako ilusioak hauen laguntza ekarri zien proiektuan bete-betean murgilduta zaudenei eta kolaboratzaileen sare bat sortu zen. Komunitate sentimendua oso garrantzitsua izan zen Bierrik elkartea sortu eta garatzeko.\nIturmendiko plazan maiatza jartzen.\nLehenengo hiru urteetan hori izan zen proiektu bakarra, Bierrik elkarteari esker Sakanako euskaltzaleek beren etxeetan doan jasotzen zutena. Guaixe hilabetekaria, hortaz, bi hutsune garrantzitsu bete asmoz sortu zen: Sakana bertako berriak lantzeko, batetik, eta berri horiek euskara hutsean argitara emateko, bestetik. Aldizkariaren egitasmoa landu zuten kazetariek kohesio soziala euskaraz bultzatu nahi zuten, baina, batez ere, herri kultura indartuko zuen tresna sortu nahi zuten. Sakanako Mankomunitateko Euskara Zerbitzuaren laguntzarekin eta eskualdeko zenbait laguni eta euskara taldetako kideei esker, Sakanako hilabetekariak argia ikusi zuen.\nBeleixe Irratia (1999tik)Aldatu\nDena dela, Guaixe kaleratzen bazen ere euskarazko beste hedabide batzuk sortzeko beharra ikusi zuen elkarteak, soilik idatzizko alorrera ez mugatzeko. Bierrik Elkarteak hasiera-hasieratik zuen euskara hutsean emitituko zuen irrati bat sortzeko asmoa, jende gehiagorengana iristeaz gain, azken orduko albisteak lantzeko parada ona zelako. Guaixen zaharkituta geldi zitekeen informazioa berritzeko aukera zegoen eta, gainera, musika programazioaren bidez aisialdiak ere bere lekua izango zuen. Horrela, 1997an gogoz hasitako lanak bi urte behar izan zituen errealitate bihurtzeko, 1999ko udaberrirako Beleixe Irratia sortua zen eta.\nOixe astekaria (2001-2003)Aldatu\nGuaixe eta Beleixerekin batera, ordea, Bierrik Elkarteak astekari bat ere landu izan du, Oixe kazeta. 2001eko udazkenaz geroztik ostiralero kaleratzen zen gaurkotasunezko berriak landu eta Sakanako kiosko guztietan doan banatzen zena.\nElkartearen baitan eztabaida ugari izan zen Guaixeko berrien tratamenduaren inguruan, hilabetekaria etxeetara iristen zenerako berri asko zaharturik gelditzen zirelako. Aldizkariaren maiztasunak biziki kaltetzen zuen informazioaren egunerokotasuna eta, beste gauzen artean, horri aurre egiteko egin zen irratia. Hala ere, Beleixe martxan egonagatik, idatzizko albiste eguneratuen auziak bere horretan zirauen. Guaixe hilabetekaria hamabostekari bihurtzea izan zen proposaturiko irtenbideetako bat, baina, oso garestia zenez, ez zegoen hori aurrera ateratzeko modurik.\nOndorioz beste aukera baten alde egin zen: Astero-astero zuri-beltzean eta egunkari formatuan doan banatuko zen kazeta: Oixe. Guaixeko berriak aukeratzen zituen Erredakzio Batzordea indartu eta irratiko langile bat kazetako arduradun gisa jarriz lortu zen Oixe kaleratzea. Gainontzeko egunkariak saltzen diren kioskoetan doan banatzen zen, bertatik etxe guztietara iristeko.\nBeste batzuen artean, eginbehar hauetan murgildurik ibili da elkartea 2003. urtera arte. Orduan ikusi zen 8 orrialdetako astekari bat eta hilabetekaria egiteko bitarteko eta gaiak baldin bazeuden, zergatik ez egin orri gehiago eta gaiak sakonago landuko zituen astekari indartsuago bat?\nGuaixe astekaria (2004tik)Aldatu\nAltsasukoak Aske - Ez da justizia - 2019-03-27 - Guaixe\nBerriro ere beldur, zalantza eta oztopo guztiei aurre egin eta pauso garrantzitsua oso eman zen 2004. urtarriletik aurrera: Guaixe astekaria, formatu berria eta erabat itxuraldaturik.\nBi komunikabideen lan eremua Sakanako eskualde osora zabaltzen da; hau da, Irurtzundik Ziordira. Bai Guaixek eta bai Beleixek eskualde mailako berriak lantzen dituzte eta zabalkundea ere eskualde mailakoa da.\nGuaixe eta Beleixe Interneten (2007tik)Aldatu\nBierrik elkartearen Guaixe astekaria eta Beleixe irratia Internetetik jarraitu ahal izan dira 2007az geroztik. \nBilakaeraren beste mugarri batzukAldatu\nIrakurle eta iritziak. Aztikerren azterketa (2011)Aldatu\nJendarteko azterketak egiten dituen Aztiker erakundeak 2011ko martxoa eta apirilean Sakanako etxeetan telefono bidezko inkesta bat egin zuen, irakurlearen perfila jakiteko eta bere iritziak jasotzeko.\nKinka larrian diru-laguntzarik gabe (2012)Aldatu\nNafarroako Gobernuak 2012an diru-laguntzak kendu zizkien euskarazko hedabideei. Nafarroako Gobernua bere araudiaren aurka joan dela salatu zuten. Protesta gisa, Guaixe aldizkariaren azken zenbakia argazkirik gabe joan da.\n25. urteurrenaren hemeroteka (2019)Aldatu\n2019an Guaixe hilabetekaria argitaratzen hasi zela 25 urte betetzerakoan Guaixe hilabetekariaren eta Oixe astekariaren ale zaharrak ikusteko aukera egon da urtean zehar Sakanako liburutegietan eta Iruñeko Geltoki gunean, autobus geltoki zaharrean antolatutako erakusketa ibiltarian. 1994 eta 2002. urteen artean argitaratu zen Guaixe hilabetekariaren eta 2001 eta 2003. urteen artean publikatu zen Oixe astekariaren aleak kontsulta daitezke. \n↑ «Iturmendiko maiatza jasota - Iturmendi» Guaixe.eus (Noiz kontsultatua: 2019-08-03).\n↑ «Guaixe.net eta Beleixe.com: Sakanako berriak sarean» sustatu.eus (Noiz kontsultatua: 2019-08-03).\n↑ «'Guaixe' astekaria eta 'Beleixe' irratia orain Interneten ere bai» Argia 2007-11-30 (Noiz kontsultatua: 2019-08-03).\n↑ «GUAIXE astekaria / BELEIXE irratia 2011 - Topagunea | Euskaltzaleen Topagunea» Topagunea (Noiz kontsultatua: 2019-08-03).\n↑ «'Guaixe' aldizkaria eta Beleixe irratia, kinka larrian» Argia 2012-01-03 (Noiz kontsultatua: 2019-08-03).\n↑ «Momoxarro handiak Urdiainen! - Urdiain» Guaixe.eus (Noiz kontsultatua: 2019-08-03).\n↑ «Sakanako euskarazko hemeroteka Iruñean - Sakana - 2019-05-13» Guaixe.eus (Noiz kontsultatua: 2019-08-03).\nGuaixe aldizkariaren webgunea


educación Artxibategia - adakikomunikazioa\nHiru hilabete badira ikastetxeetan ikasturte berria hasi zela. Baina ezin da ahaztu ia hasi berria den abenturak hamar hilabeteko iraupena izaten duela: irailetik ekainera. Tarte horretan egindako lanak datorren ikasturtean isla nabarmena izango du. Horregatik, hezkuntza komunitatea indartzea oso garrantzitsua izaten da, ikastetxeko agente guztien ardura baita ikastetxe bakoitzeko hezkuntza proiektua garatzea.\nIkasleen garapena helburu duten proiektu berri asko garatzen dituzte ikastetxeek ikasturtez ikasturte, bakoitzak bere hezkuntza proiektuan oinarrituta. Komunitateko adituek ere buru-belarri jarduten dute horretan urte guztian zehar. Baina hezkuntza komunitatean egiten den lana gizarteratzea ez da erraza izaten. Bai beharrezkoa, ordea: komunikatzen ez dena ez...\nKalitatezko hezkuntza zentroak jakitun dira zer nolako balioa duten irakaskuntza ereduek, dedikazioak edota irakaslegoaren konpromisoak. Alabaina, hori guztia ez zaio sarritan gizarteari helarazten. Brandinga, hezkuntza zentro baten markaren proiekzioa, ez da aintzat hartzen ikasle berriak erakartzeko orduan. Espezializaturiko komunikazio kabinete baten lanak aukerak hobetu ditzake...


XVI.KANPAINA ABIAN DA. HAUR KOPURUA HANDIAGOA AURTEN | Aldizkaria\nIKASTOLA 213 > ikastolak > XVI.KANPAINA ABIAN DA. HAUR KOPURUA HANDIAGOA AURTEN\nSeaskako ikastoletan ahalmen urriko haurrak eskolatzearen alde 1.200/1.300 partikularrek, 40tik 50era elkartek, eta inguruko enpresek ere laguntzen dute.\nUrterik urte haur kopurua handitzen joan da. "Hasieran laguntzailerik ere ez genuen" kontazen hasi zaigu Dominique Idiartek. "Gure borroka hasieratik izan da haurren eskubideak errespetatzea, haien giza eskubideak, eta horretarako AVSak edo laguntzaileak lortzea, haur guztiek bere laguntza izateko. Uste genuen aurreko kanpainengatik AVS laguntzaile profesionalak lortuko genituela, urrats batzuk egin izan baititugu, baina Hazkunde Nazionalatik egon dira aldaketak. Guk nahi duguna baita AVS lanpostuak duinak izatea, profesional munduan sartzekoak".\nZaila da ulertzen egoera. Aipaturiko laguntzaileek bi aldiz hiruna urteko praktika behar zuten profesional mundura iristeko. Orain, Hazkunde Nazionaletik iritsi den azken berriagatik, beste bina urte gehiago beharko dituzte lanean, kontratu pribatu batekin, AESH-lez (Accompagnement élève en situation handicap), eta ondoren beste sei urtez (2 aldiz 3 urte) kontratu mugatuarekin, profesional mundura iristeko. Zortzi urteko ibilbidea, bide luzea da, baldintza murritzetan, soldata oso bajuarekin eta horrek penatzen ditu Integrazio Batzordekideak, euren helburua baita langile guztiak normalizazioan jardutea.\nAhalmen urriko ikasleak laguntzeko lan izugarria egiten du Integrazio Batzordeak. Urtero kanpaina bati heltzen dio finantziazioa lortzeko, izan ere, haurrak eskolatzearen alde 1.200/1.300 partikularrek laguntzen dute, 40tik 50ra Elkarteek ere bai, baita inguruko enpresek ere. Horien guztien laguntzari esker lortzen dira urtero behar diren ia 100.000€ak (iaz 96.000€ izan ziren, aurten 138.000€ beharko dira). Zertarako hainbat diru galdetutakoan erantzuna oso argia da: “Integrazioa Batzordeak/Seaskak lagundu behar ditu ordaintzen ahalmen urriko 18 haurrentzat laguntzaileen kontratu pribatuak eta prekarioak. Lau haurrentzat kontratu pribatuak eta prekarioak Estatuak laguntzen ditu; eta 22 haurrentzat Hazkunde Nazionalak AVS kontratu iraunkorrak ordaintzen ditu. Baldintza bereziekin bai, baina beste haur guztiekin batera hezitu nahi ditugu gure seme-alabak. Horregatik da kopurua hain altua; horregatik ekin behar diogu urtero diru-bilketari, kopuru horiek ez baititu ministeritzak ordaintzen”.\n“Denetik egiten dugu: jaialdiak, krossak… Informazio orria argitaratzen dugu gure laguntzaile-babesle guztiei behar adineko informazio emateko, haien atxikimenduari behar bezalako erantzuna emateko, guztiei esker mila esateko”, jarraitu du esaten Dominiquek.\nHamasei urte ondoren ahalmen urriko gazteekin zer gertatu den galdetutakoan “Kolegioan eta Lizeoan daude batzuk; beste batzuk aurretik atera behar izan dute. Profesional mundura ere iritsi behar dute. Integrazio Batzordea eskola mundura mugatzen da, baina gu gurasook gizarteratzearekin ere arduratuta gaude. Aurrekoaren segidan beste urrats batzuk egiten hasiak gara. Gure hasierako helburua bazen ahalmen urriko ikasleak beren anaia-arrebekin eskolaratzea, orain gizarte-aratzea ere bada, Ikastolatik, Kolegiotik edo Lizeotik irtendakoan. Segida izan dezatela. Gizartean eta lantegietan, baldintza bereziekin bai, baina integratuak”.\nLan isila bezain bikaina egiten ari dena Integrazio Batzordea.


2020ko otsaila 136. zenbakia\nFrantzisko Aita Santuak gogoratu berri digu ez garela bakarrik salbatzen baizik elkarrekin. Izan ere Jainkoak seme-alaba bezala maite gaitu, baina ez bakarka baizik senidetasunean. Eta horregatik galdetzen digu Kaini bezala: “Non da zure anaia? Jesusek berak gogoratu zigun “Hauetako bati egina, Neuri egin zenidaten”.\nBerdintasunaren kulturan bizi gara, teorian gutxienez. Egia esan, berdintasun absolutua ez da inoiz gertatzen baina horretara garamatzan guztia asko balioesten dugu; ez dezala inork abantailaz jokatu. Hau batez ere eremu sozialean bizi dugu. Berdintasunak, ordea, familia barnean edo lagunartean edo elkartean era ezberdinak hartzen ditu. Ez dugu lehenesten beste guztiaren gainetik berdintasun inpartzial hotz bat, ezberdintasun sozial guztiak orekatzea bilatzen duenik, ez. Bilatzen duguna da beste guztiaren gainetik harreman pertsonalak jartzea, hori baita, egiaz, bizia ematen diguna.\nHorrela, berdintasunak elkarrekikotasun era hartzen du. Etenik gabe hartu eta eman, eman eta hartu egiten den erlazio modua da hau, eskatu eta eskertu jasotakoa. Norbera dena jokoan jartzen den erlazioa, ez dudana. Eta erlazio honek garbi jokatze ariketa eskatzen du, bihotz-berrituz joate bat.\nElkarrekikotasuna mehatxatzen duten arriskuak asko dira: erresumina, norberaren interesari soilik jarraitzea, lehia, norberaren izen ona zaindu beharra... Oso erraza da konparaketetan erortzea, marmarrean, arrazoia izatea bilatzean, eskubideak aldarrikatzean... harremana bera gutxietsiz. Bada baita bestelako arrisku bat ere: batzuk beti garaile suertatzea, besteak, onak, beti menpeko eginez, beraien buruari uko eginez.\nElkarrekikotasun honek inolaz falta ezin den osagai bat du: maitasuna, norberaz ahazten den maitasuna, isilik egoten, zaintzen dakien maitasuna; irauten, eskertzen, anaiari edo arrebari ulertzen dakien maitasuna. Maitasun horrek badaki baita hitz egiten, beharrak apalki azaltzen eta eskatzen. Maitasun hori zirkularra da, elkarrekikoa.\nBibliako pasartea: Ef 4,25-32\nBazter ezazue, beraz, gezurra eta esan egia nork bere lagun hurkoari, guztiok elkarren atal baikara. Haserretzen bazarete ere, ez heldu bekatu egiteraino; zuen haserreak ez beza eguzkia sartu arte iraun. Ez eman inolako aukerarik deabruari. Lapur denak ez dezala aurrerantzean ostu, saia dadila baizik bere eskuz lan egiten, beharrean dagoenari zer eman edukitzeko. Ez bedi atera zuen ahotik hitz zakarrik, baizik eta, zerbait esan behar baduzue, ona eta egokia eta entzun dezatenen onerako izan dadila.\nEz nahigabetu Jainkoaren Espiritu Santua, horrekin markatu baitzaituzte Jainkoak zigiluz bezala, askapen-egunean zuek bereizteko. Ez bedi izan zuen artean zakarkeriarik, ez haserrerik, ez gorrotorik, ez garrasirik, ez irainik, ezta inolako gaiztakeriarik ere. Izan zaitezte elkarrentzat on eta bihozbera, elkarri barkatuz, Jainkoak Kristoren bitartez barkatu dizuen bezala.\nGorde bitez anaia guztiak inoren izena belztetik eta hizka-mizkan ibiltzetik; bestela baizik, saia bitez isilik egoten, Jainkoak horretarako grazia ematen dielarik. Ez bezate elkarrekin, ez besterekin, sesiorik izan, baizik eta ahalegin bitez apalki erantzuten: Morroi ezerez bat naiz. Eta ez bitez haserre, zeren senidearekin haserretzen dena, kondenatua izango da; bere anaia iraintzen duena, biltzar nagusian kondenatua izango da, eta hitzez mintzen duena, infernuko sutara kondenatua izango da.\nEta maita bezate elkar, Jaunak dioen bezala: Hau da nire agindua: maita dezazuela elkar nik maite zaituztedan bezala. Eta obraz erakuts bezate elkarri dioten maitasuna, Apostoluak dioenez: Ez dezagun hitzez eta ahoz maita, egitez eta egiaz baizik. Ez bezate inor irain. Ez bezate marmar egin, ez besterengatik gaizki esan, idatzia baitago: marmartiak eta gaizki esaleak Jainkoaren etsai dira. Izan bitez bihozbera, gizaki guztientzat otzantasunez beteak. Ez bezate inor juzga, ez inor kondena! Eta, Jaunak dioen bezala, ez bitez egon besteren bekaturik txikienei begira, baizik eta hausnar bitzate berenak barruko saminaren saminez. Eta saia bitez ate estutik sartzen, Jaunak baitio: Bai estua dela bizirako atea eta meharra bidea, eta gutxi dira aurkitzen dutenak (1Er 11).\nBai eder dela, bai gozo, senideak elkarturik bizitzea!\nsoinekoraino jaisten den olio lurrintsua bezala;\nHermon mendian bezain ugari .\nSionen ematen du Jaunak bedeinkazioa: bizia betiko!\n“Harremana ez dago ez zure esku ez nire esku, bion arteko misterioan baizik. Elkarrekiko mugimenduan." (Sor Emanuelle)\n2020ko otsaileko eguneroko Ebanjelioa\n1 Mk 4, 35-41 / 2 Lk 2, 22-40 / 3 Mk 5,1-20 / 4 Mk 5,21-43 / 5 Mk 6,1-6 / 6 Mk 6, 7-13 / 7 Mk 6,14-29 / 8 Mk 6, 30-34 / 9 Mt 5,13-16 / 10 Mk 6, 53-56 / 11 Mk 7, 1-13 / 12 Mk 7, 14 23 / 13 Mk 7, 24-30 / 14 Lk 10, 1-9 / 15 Mk 8, 1-10 / 16 Mt 5, 17-37 / 17 Mk 8, 11-13 / 18 Mk 8,14-21 / 19 Mk 8, 22-26 / 20 Mk 8,27-33 / 21 Mt 16,13-19 / 22 Mk 9, 2-13 / 23 Mt 5, 38-48 / 24 Mk 9, 14-29 / 25 Mk 9, 30-37 / 26 Mt 6, 1-6.16-18 / 27 Lk 9, 22-25 / 28 Mt 9, 14-15 / 29 Lk 5, 27-32\nOtsailean elkarrekin ospatuko dugun otoitza 27an izango da 19:30tan


Lanera Bideratuz II Programako parte-hartzaileen %50ak enplegua lortu du. - Armeria Eskola\nData Martxoak 3, 2022\nArmeria Eskola Elkarteak (AAE), Eusko Jaurlaritzako Berdintasun, Justizia eta Gizarte Politiketako Sailaren laguntzarekin, LANERA BIDERATUZ II izeneko gizarteratze- eta laneratze-programa bat jarri zuen martxan irailean. Programa hau langabetuei zuzendua zegoen, laneratzea errazteko helburuarekin.\nDagoeneko amaituta dagoen ekimen honen helburua 15 parte-hartzaileen gizarteratzea eta laneratzea bultzatzea izan da, lan-merkatuan sartzen laguntzeko beharrezkoak diren tresnak, baliabideak eta trebetasunak emanez.\nProgramaren fase guztiak egin ondoren, emaitzak oso onak izan direla esan dezakegu, parte-hartzaileen % 50ek enplegua lortu baitute. Era berean, gainerako parte-hartzaileek Elkarteak gomendatutako prestakuntza kualifikatzaileren bat egitea erabaki dute, euren interesen eta helburu profesionalaren arabera, enplegua aktiboki bilatzen jarraitzeaz gain.\nParte-hartzaileen asebetetze orokorrari dagokionez, batez besteko balorazioa 9,25ekoa izan da.\nGuzti honengatik esan dezakegu programa arrakastatsua izan dela, proposatutako helburuak lortzeaz gain, gainditu ere egin baitira.\nMartxoak 3, 2022


Elgetako Udalak parte hartzearen inguruko gaiak landuko ditu bihar herritarrekin - Elgeta - Goiena.eus\nElgetako Udalak parte hartzearen inguruko gaiak landuko ditu bihar herritarrekin\nLarraitz Zeberio Lekuona 2015-11-24 10:29\nHerritar taldea eguaztenean egindako lehenengo herri batzarrean.\nDanon artian, danon herrixa ekimenaren baitan bigarren herri batzarra egingo dute, udaletxean, 19:00etan. Herritarrak parte hartzera gonbidatuta daude.\nAurreko astean herritarrengandik jasotako hainbat hobekuntza proposamen izan zituzten aztergai Danon artian, danon herrixa ekimeneko lehenengo herri batzarrean. “Ehun bat inkesta jaso ditugu, eta herritarren proposamen, iritzi eta egoeraren inguruko azterketa ugari”, adierazi du Iraitz Lazkano alkateak.\nAurreko astean landu zituzten horiek guztiak, eta prozesua dinamizatzen duten Nola enpresako arduradunek gertu dute saio horren memoria txostena —azpian klikagarri—. Bertan orain arte jasotako datuak, inkesta bidez bildutako erantzunak eta batzarrean esandakoak jaso dituzte.\nParte hartzea aztergai\nBihar, eguaztena, bigarren herri batzarra egingo dute Elgetan. Batzar hori izango da batez ere parte hartzearen inguruko gaiak lantzeko. “Inkestetan arlo ezberdinak landu ditugu; kultura, turismoa, hirigintza… Eta tarte berezi horietako bat parte hartzea izan da. Hasieratik aipatu genuen gure helburua bazela parte hartze ordenantza bat bukatzea prozesu honen ondoren”, adierazi du Iraitz Lazkano alkateak.\nNola enpresako Agurtzane Loidik azaldu du aurrerantzean egingo diren parte hartze prozesuak zelakoak behar duten definitzen saiatuko direla herritarrekin batera gerora ordenantza bat egiteko, araudi bat. "Denon artean saiatuko gara definitzen ordenantza horretan nondik nora jo beharko litzatekeen, ze gutxieneko egon beharko litzatekeen…", esan du.\nBatzarra, esan moduan, 19:00etan hasiko da udaletxeko osoko bilkuren aretoan. Herritar guztiak daude bertan parte hartzera gonbidatuta.\nLehenengo herri batzarra-Memoria txostena


Gizonezko bat atxilotu dute Portugaleten bikotekidea bortxatzeagatik\nErtzaintzak genero indarkeria eta askatasun sexualaren aurkako delitu bi leporatu dizkio. Tratu txarrak emateagatik 2010ean ere atxilotu zuten gizon hau epaileen esku utzi dute.\nErtzaintzak 33 urteko gizonezko bat atxilotu du Portugaleten (Bizkaia), genero indarkeria eta askatasun sexualaren aurkako delitu bi egotzita. Gizonezkoak harreman sexualak izatera behartu zuen bikotekidea.\nEusko Jaurlaritzako Herrizaingo Sailak jakitera eman duenez, ostiral honetan 11:30ak inguru emakumezko bat Portugaleteko Ertzain-etxean bertaratu zen tratu txarrak jaso zituela eta bikotekideak bortxatu zuela salatzeko.\nGertaera 08:00etan jazo zen aipatutako Bizkaiko udalerrian kokatzen den emakumezkoaren etxean. Antza, gizonezkoak harreman sexualak izatera behartu zuen emakumea. Halaber, tratu txarrak ohikoak zirela salatu zuen.\nBiktima hospital batera eraman zuten eta ustezko erasotzailearen bila hasi zen Ertzaintza. Azkenean, 13:00etan atxilotu zuten. Larunbat goizean epailearen aurrera eraman dute. Tratu txarren delitua leporatuta 2010ean ere atxilotu zuten.\nInformazio gehiago:Eitb: Gizonezko bat atxilotu dute Portugaleten bikotekidea bortxatzeagatik


Goruntz Mutrikun izan da, euskal jaian | GABIRIARRAK\nGoruntz Mutrikun izan da, euskal jaian\nPosted: 2012/06/18 in Dantza, Gizartea, Kultura\nEtiketak: goruntz, mutriku\nGipuzkoako kostaldeko beste herri batera bisita egin du Goruntz dantza taldeak. Mutrikun, atzo, 30. Euskal Jaian parte hartu zuten dantzari gabiriar, ormaiztegiar, ezkiotar eta itsasoarrek. Gure Ametsa talde antolatzaileak gonbidatuta, lehenbiziko aldiz izan da Mutrikun. Hangoekin harremana, ordea, lehenagotik dute. Goruntzek aurten antolatu duen Dantzari Txiki Egunera –Ormaiztegin izan zen, apirilaren lehenean– Ezkide talde mutrikuarra etorri zen.\nGoruntzekin eta han bertako taldeekin batera, Ermuko, Zarauzko eta Urnietako taldeak ere partaide izan ziren, atzo. Lau talde gonbidatu ohi dituzte. Autobuskada dantzari, txistulari, trikitilari eta erakusle joan ziren Gabiriatik, 65 lagun. Goiz eta arratsalde aritu ziren dantzan.\nMutrikun lehen aldia izan badute ere, kostaldera joateko bidea lehenagotik irekia dauka Goruntzek. Irailean Zarauzko euskal jaietan parte hartzen dute azken urteotan.\nEuskal Herriko eskolarteko bertsolari finalean, gabiriar ukitua bihar ere\nAztiriko Igoera proban benetako itzulia egingo diote junior ziklistek herriari, uztailaren 14an


Rochefort-sur-Loire - Wikipedia, entziklopedia askea.\nBeaulieu-sur-Layon, Béhuard, Chalonnes-sur-Loire, Chaudefonds-sur-Layon, Denée, Mozé-sur-Louet, La Possonnière, Saint-Aubin-de-Luigné eta Val-du-Layon\n2.339 (2018ko urtarrilaren 1a)\n1.232 (%52.7) 1.123 (%48)\nRochefort-sur-Loire Frantziako udalerria da, Maine eta Loira departamenduan dagoena, Loirerria eskualdean. 2013an 2.127 biztanle zituen.\n2007an Rochefort-sur-Loire udalerrian erroldatutako biztanleak 2.127 ziren. Familiak 814 ziren, horien artean 198 pertsona bakarrekoak ziren (87 bakarrik bizi ziren gizonak eta 111 bakarrik bizi ziren emakumeak), 298 seme-alabarik gabeko familiak ziren, 294 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 991 etxebizitza zeuden, 836 familiaren etxebizitza nagusia ziren, 94 bigarren erresidentzia ziren eta 61 hutsik zeuden. 883 etxeak ziren eta 106 apartamentuak ziren. 836 etxebizitza nagusietatik 613 bere jabearen bizilekua ziren, 208 alokairuan okupaturik zeuden eta 15 doan lagata zeuden; 4 etxek gela bat zuten, 52 etxek bi zituzten, 133 etxek hiru zituzten, 217 etxek lau zituzten eta 430 etxek bost zituzten. 580 etxek euren parking plaza propioa zuten azpian. 379 etxetan ibilgailu bat zegoen eta 377 etxetan bat baino gehiago zituzten.\nRochefort-sur-Loire udalerriko biztanleria-piramidea 2009an .\n2007an lan egiteko adina zuten pertsonak 1.260 ziren, horien artean 956 aktiboak ziren eta 304 inaktiboak ziren. 956 pertsona aktiboetatik 870 lanean zeuden (468 gizon eta 402 emakume) eta 87 langabezian zeuden (36 gizon eta 51 emakume). 304 pertsona inaktiboetatik 112 erretiraturik zeuden, 118 ikasten zeuden eta 74 "bestelako inaktibo" gisa sailkaturik zeuden.\n2009an Rochefort-sur-Loire udalerrian 873 unitate fiskal zeuden, 2.221 pertsonek osaturik. Pertsona bakoitzeko diru-sarrera fiskalaren mediana urteko 16.968 euro zen.\n2007an zeuden 114 komertzioetatik, 2 erauzte enpresak ziren, 6 janari enpresak ziren, 1 material elektrikoaren fabrikazioko enpresa zen, 7 bestelako produktu industrialen fabrikazioko enpresak ziren, 23 eraikuntza enpresak ziren, 23 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 6 finantziazio enpresak ziren, 6 higiezinen enpresak ziren, 9 zerbitzu enpresak ziren, 13 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 34 zerbitzu publikoetatik, 1 posta bulegoa zen, 1 banku bulegoa, 1 autoeskola, 3 igeltseroak, 5 margolariak, 8 zurginak, 2 iturginak, 2 argiketariak, 3 ile apaindegiak, 3 jatetxeak, 3 higiezinen agentziak eta 2 apaindegiak.\n2009an zeuden 7 establezimendu komertzialetatik, 1 120 m2 baino gutxiagoko denda zen, 2 okindegiak, 3 harategiak eta 1 zapata-denda zen.\n2000. urtean Rochefort-sur-Loire udalerrian 71 nekazaritza-ustiategi zeuden, 1.482 hektarea erabiltzen.\nBNF: 152618586 (data)


Dibisio militar - Wikipedia, entziklopedia askea.\nDibisioa, armada arloan, brigada edo erregimentu talde batzuk osatzen duten unitate militar bat da. Orotara, 10.000 eta 20.000 soldadu artean izaten ditu, eta, kopuru honi, gainera, artileria eta unitate bereziak gehitzen zaizkio. Infanteria eta zalditeria dibisioak ere badaude.\nDibisioa, armadako unitate nagusitzat hartzen da eta, dibisioaren agintea, dibisioko jeneral batek izaten du, gorengo kargua duena armada bakoitzeko (Lurra, Ura eta Aira) komandante nagusiaren salbuespenarekin.\nAskotan, eta garrantzi handiko armadetan, dibisioak, armada gorputz izeneko unitate batean batzen dira, gutxienez bi dibisiok eratutakoak eta gorputz bat armada talde baten barnean, alemaniarrek, Bizargorri Operaziorako eratutakoak bezalakoak. Hala ere, beste armada batzuetan, unitate hauek, teoria hutsean baino ez dira geratu, eta, gainera, brigadaren aurrean oso toki txarrean dago, brigada, malguagoa baita eta egokiako prestatuta baitago gerra asimetrikorako.\nLeibstandarte SS Adolf Hitler dibisioa: Dibisio hau, 1943an bidalia izan zen fronte errusiarraren kolapsoa eragozteko Stalingradeko batailaren ondoren eta suspertutako Armada Gorriaren erasoei eusteko\nDibisio Urdina: Dibisio hau Francisco Francok eratu zuen, eta Ekialdeko frontera bidali zuen, Bigarren Mundu Gerran, Espainiako Gerra Zibilaren ondoren, Francok Alemania naziarekin zuen zorra ordaintzeko eta, aldi berean, herrialdetik, diktaduraren elementu alemaniarzaleenak urruntzeko. Garai modernoko espainiar unitaterik ospetsuenetzat hartzen da.\nLeklerk dibisioa: Dibisio hau, Paris alemaniarrengandik askatzeaz arduratu zen Bigarren Mundu Gerran eta espainiar asko zegoen dibisio horretan.\nAirezko Zalditeriaren 1. Dibisioa: Dibisio hau AEBetako Armadak sortu zuen, Vietnamgo gerran borrokatzeko helikopteroek hornitutako, ateratako eta garraiaturiko zalditeria unitate kontzeptu berri bezala. Beranduago, artileria bezala, borrokako helikopteroek ere laguntzen zuten. Edozein armadaren atal garrantzitsuenetako bat bezala sartu zen arma hau, eta Plataforma aeromugikorraren ezarpen osoa ere suposatu zuen.\nIparraldeko Dibisioa: Dibisio honetako buruzagia Pancho Villa zen, eta honek gidatu zuen dibisio hau Mexikoko Iraultzan. Orain arteko Mexikoko armadako dibisiorik ospetsuena da. Zelaiako Gudaren ondoren, 1.000 soldadu baino gutxiagorekin geratu zen eta Mexiko Berria estatuko Kolunbus herria eraso zuen, AEBak, orain arte, armada baten aldetik jasan duen inbasio bakarra suposatuz.\nAzken aldaketa 18 maiatza 2022(e)an, 18:20(e)tan\nOrriaren azken aldaketa: 18 maiatza 2022, 18:20.


Fotodepilazio tratamendu bat hartu, eta lehen eta bigarren mailako erredurak izan ditu | Revista\n: Fotodepilazio tratamendu bat hartu, eta lehen eta bigarren mailako erredurak izan ditu\n2012ko urria-(e)ko papereko edizioan argitaratua\nIkusi 2012ko urria-(e)ko papereko edizioa\nKontsumitzaile batek fotodepilazio bidezko tratamendu bat kontratatu zuen kirurgia estetikoan espezializatuta dagoen zentro batean, zangoetako biloak ken ziezazkioten, baina erredura larriak izan zituen (78 egun behar izan zituen guztiz osatzeko), eta beste ondorio estetiko arin batzuk ere bai. Hori dela eta, salaketa jarri zuen enpresaren aurka, eta kalte-ordaina eskatu zion. Eta Malagako Probintzia Auzitegiak, 2012ko martxoaren 19an emandako epaian, 7.962 euro ordaintzera zigortu zuen klinika. Epaian esaten denez, emaitza ez zen izan espero zena eta ez ziren bete segurtasun-neurriak, eta, gainera, bezeroari eman zioten tratamendua ez zen izan hari zegokiona; frogatuta geratu zen, beraz, aurrez informazio desegokia eman ziotela eta mediku-jarduna okerrekoa izan zela. Zerbitzua, gainera, ez zuen eman klinikako medikuak, horretarako baimenik ez zuen laguntzaile batek baizik.


Teologia Jardunaldiak | Deusto Agenda\n2022/02/09 – 2022/02/10\nTeologia Jardunaldien aurtengo edizioan, Inaziotar Urtea dela kontuan izanik, Jesusen Lagundiak San Inazio Loiolakoaren konbertsioaren 500 urteak ospatu nahi ditu.\nIgnazio eraldatu zuen esperientzia hari begira, Jardunaldi hauen bidez ekarpena egin nahi da gure eraldaketa prozesu pertsonal eta kolektiboei.\nElkarrizketarako gunea sortzea, kristau bihurtzearen ikuspegia (bihurtzea) eta gaur egungo kultura-unean dagokiona gogoan dela, batetik unibertsitateko ikuspegia (mintegiak) eta, bestetik, publiko zabalarentzako dibulgazio ikuspegi bat (mahai-inguruak) konbinaturik.\nAldaketa pertsonal, sozial eta kulturalerako proposamenak biltzea, gaur egungo gizarteak eta kulturak ez ezik, Elizak berak ere bere gain hartu beharko lituzkeenak munduari zerbitzua emateko dinamismoan.\n* Doako izen ematea\nInformazio gehiago eta izen ematea: Jardunaldietako webgunean\nBilboko campusa , Jesusen Lagundia , Teologia Fakultatea , Fedea, Etika eta Erlijioa


Angel Toña: "Lana eta enplegua bereiziz lanari zentzua eman behar zaio"\nELKARRIZKETA - MAIATZAK 1\nAngel Toña: "Lana eta enplegua bereizi, eta lanari zentzua eman behar zaio"\nDeustuko unibertsitateko irakaslea da egun Angel Toña eta lanaren "kontzeptu aldaketan" jarri du azpimarra bere azken gogoetan. Lana eta enplegua ez direla berdinak esan du.\nAngel Toña, Deustuko unibertsitateko irakaslea\nAngel Toña: "Lana eta enplegua bereizi eta lanari zentzua eman behar zaio"\nLanaren nazioarteko egun honetan, Angel Toña Eusko Jaurlaritzako Lan sailburu ohiak "Goiz Kronika"n "lana eta enplegua bereizi" egin behar direla adierazi du. Toñaren aburuz, "etxeko lanak derrigorrezkoak dira, ez dira ordaintzen, eta beste enplegu batzuk ez dute ezertarako balio eta oso ordaintzen dira". Honenbestez, "logika guztia apurtu" dela eta "benetako lana prekarizatu" dela nabarmendu du.\nOrain 50 edo 80 urte ekonomiaren etengabeko hazkundearekin gertatuko zena zer izan zitekeen aurreikusten bazen ere, ideia hori egun "ez dela posible" dio, "askorentzat zerbait izatea beharko bailuke" eta guk "ezberdintasuna handitu" egin dugula adierazi baitu.\nGallup etxearen ikerketa baten arabera, Europan langileen % 10 da soilik bere lanean inplikatuta sentitzen dena, baina Toñak esan du "langileen % 20" dela "aktiboki ez konprometitu gisa" azaltzen dena. Hori aldatzeko, "enpresaren ildoa" da gakoa Toñarentzat, ezin baita betirako enpresa gisa ulertutako hori. Beste era batera esan du "artzainak baino lorezainak behar direla gehiago". Alegia, "lorezainak behar dira, loreak lurretik ateratzen dira, artzainek berriz artaldea leku batetik bestera eramaten dute, bihotzak nahi duen lekura eramanez". Enpresek, ordea, ezin dute modu horretara jokatu.\nPandemiaren egoerarekin, berriz, jabetzen da "momentu eta une honetan jendea askok sufritzen duela", baina aurrera begira egoera nola ikusten duen galdetuta, "transtsizio ekologikoari serioski helduz gero, gure planeta maite eta zainduz, botere ekonomikoak kontrolatu demokrazia erradikal baten barruan eta desberdintasunak txikituz eta pobrezia murriztuta", egoera xamurtzea etor daitekeela. Ildo horretan, "garrantzitsuena, munduko herritar guztiei diru sarrerak bermatzea" litzatekeela ere gaineratu du, gisa honetan, "lanari zentzua ematea" lortuko dugula erantsiz amaitu du elkarrizketa lan sailburu izandakoak.


Kultur Mahaiko taldeak — Kulturaz\nKultur Mahaiko taldeak\nKultur Mahaiko taldeak https://www.kulturaz.eus/kulturaz/kultur-mahaia/taldeak https://www.kulturaz.eus/@@site-logo/logoa.png\nGipuzkoako aran ezberdinetan aztarnategi prehistorikoak izan litekeenak bilatzen saiatzea.\nAztarnategi prehistorikoa izan liteken aurkikuntzaren topografia.\nAzaleko azterketa egin ondoren, ikerketa arkeologikoa egiteko baimena eskatzea Gipuzkoako Foru Aldundiari.\nAztarnategi arkeologikoan Kata edo Sondeoa egitea.\nKata edo Sondeoan aurkitutako materialak garbitu, ikertu eta identifikatzea.\nAztarnategiaren dokumentazio osoa: planoak, mapak eta lekuko koordenadak, materialaren siglaketa…\nGipuzkoako aurkikuntza arkeologikoaren ardura duen Aranzadi Zientzi Elkarteari materialak eramatea, beronek Eusko Jaurlaritza eta Foru Aldundiarekin konbenio bat eginda duelako, material hauen jasotze arduradun bezala.\nEkain: Goi Paleolitoko haitzuloko aztarnategia horma Margotuekin – Deba / Zestoa.\nErrailla: Goi Paleolitoko haitzuloko aztarnategia – Aizarna – Zestoa.\nArnailleta: Behe Paleolitoko haitzuloko aztarnategia – Errezil.\nIrikaitz: Goi Paleolitoko eta Behe Paleolitoko Aide Libreko aztarnategia – Zestoa.\nUrkulu: Erdi Paleolitoko haitzuloko aztarnategia – Lastur.\nTelefonika Zaharra zenaren etxean dago taldea eta bulegoko lanak bertan egiten dira. Gela hau Azpeitiko Udalak utzitakoa da.\nImanol Elias Sokamuturreko Argazki lehiaketa (2007tik).\nUdaberriko Argazki Rallya (2010etik).\nUdazken eta mendiko Argazki Rallya (2007tik).\nElkarteko kideen arteko lehiaketa (2009tik).\nSanto Tomasetako Argazki lehiaketa (2009tik).\nGau Txori Argazki Rallya (2010etik).\n1- Elkartearen helburuak:\n3- Urtero antolatzen dituzten ekintzak dira:\nDantza taldea: Euskal Herriko zazpi herrialdetako dantza ezberdinak aurkezten ditu. Gipuzkoako dantza dotoreak, Bizkaiko dantza biziak, Nafarroako dantza alaiak eta Lapurdiko eta Zuberoako dantza ikusgarriak. Hauek plazaratzeko 55 jazkera baino gehiagoz hornitua dago.\nZapanzar eta ttuntturroak: Aintzina izpiritu gaiztoak uxatzeaz arduratzen ziren pertsonaia hauek. Orain 14 lagunez osaturiko talde hau, Euskal Herriko herri ezberdinetan ibili da, hainbat kale alaituz beraien kalejirekin.\nMusika taldea: Txistulari, dultzainari, soinujole, biolinista, klarinete, trikitixa, flautista eta txalapartaz osaturiko talde aberatsa.\nDantza eskola: Bertan 150 haur baino gehiagok euskal dantzak ikasten dituzte.\nMusika eskola: Euskal herriko musika tresna tradizionalak diren txistu eta atabala erakusten zaie dantzaeskolako kide direnei.\nUrte berri eguneko diana eta elizkizunean “Aurtxoa Sehaskan” txistu eta organoz.\nErrege eguneko diana eta elizkizunean “Aurtxoa Sehaskan”.\nAstelehena: Diana, buruhandiak eta arratsaldean soka muturra.\nAsteartea: Diana eta soka muturra.\nKontuan artu behar da lehengo urtean egun bat gehiago izan genuela zezena.\nAsteburu Musikalaren barne kontzertu bat, kale animazioa eta beste talde bat ekarri.\nSan Juan bezpera: San Juan martxa eta dantzarako piezak suaren inguruan.\nUztailak 31: Diana, korporazioa eta zezenketan zezen doinuak.\nAbuztuak 1: Diana, korporazioa eta zezenketan zezen doinuak.\nAbuztuak 2: Diana eta zezenketan zezen doinuak.\nSanto Tomasak: Diana eta buruhaundi eta erraldoiak.\nAbenduaren 25: Diana eta elizkizunean “Aurtxoa Sehaskan”.\nGaur egun, Greban gaude, Prest gaude eta Non gaude? lanekin gabiltza plazaz-plaza, trilogiaren lehenengo bi zatiekin. Hirugarrena sortzeko dago oraindik.\nLakrikun Antzerki taldea 18 urtean zehar:\n1998.urtean, taldeak Azpeitiko Euskal Antzerki topaketetako ikuslegoaren saria jaso zuen Alaitz Olaizola-renEZ DIRA BERDINAK, ANTZEKOAK BAIZIK antzerki obrarekin. 17 emanaldi ematera iritsi ziren lan honekin urte betean.\nEkitaldi nagusiak: Urtean zehar kontzertu bat (musika mota desberdinetan), Gabon Kanten Kontzertua, TUBA JAIALDIA.\nHarremanetarako: Unai Frantsesena (zuzendaria, unainauk@gmail.com) eta Jon Ibarzabal (lehendakaria,ibarzabaljon@hotmail.com).\nUrteroko Noaingo martxa.\nZine eta bideogintza arloa indartzea.\nLaburmetraiak ekoiztea, esparru eta ikuspegi berezi batetik.\nZine eta bideogintzako tendentzi berrien ildoa landu.\nTaldeak egiten dituen lanak herriari erakustea.\n- Cronos filmatzen hasiko dira martxoan (2014)\nIkiaaaarriya bertso saioa (otsaila).\nOrkatz eguna (ekaina).\nPresoen aldeko argazki erakusketa (abuztua-iraila)\nKontzertuak, bertsoak, poesia....\nSortze data: 2015.\nHelbidea: Ez dute.\nHarremanetarako: Maite Azpiazu: paradisuzinemazk@gmail.com\nSoreasuko zine zaharra eraistearekin bat, 2005. Urtean, 1976tik zine klubean buru-belarri zebiltzan kideek uztea erabaki zuten. Herria nahiz eta horretarako prestatutako zine aretorik gabe gelditu, 2006. Urteko urrian 5 laguneko taldetxo batek zine klubati jarraipena ematea erabaki zuen.\nKutsadura (1977): Pelikula honen muina ibai baten jaiotza eta kutsaduraren eraginez gertatzen den heriotza da. Super-8koa da pelikula. Zestoako II. Topaketetan aurkeztu zen eta arrakasta handia lortu zuen. Donostian egin zen Nazioarteko Zinemagintza Amateurren Festibalean brontzezko domina lortu zuen, dokumental sailean.\nZine egileen lehenengo pausuak (1978): Urte horretan ikastaro bat eman zuen Zine Klubak eta han jasotako jakingaiekin honoko pelikula egin zuten. Irudien bidez tripodea nola hartu eta erabili, zer diren eta nola egiten diren trabelinak etab. ikus daiteke.\nGizona-lana-makina (1978): Edozein lantegiko kate batean lana egiten duen pertsona baten istorioa kontatzen da. Azkenik, makina bat gehiago izanez bukatzen duen langile baten barne istorioa. Pelikula honek, Donostiako Nazioarteko Zine Amateurreko Zinemaldiaren sailkapen orokorrean brontzezko domina lortu zuen. Baita Zinemaldi berean 1. saria, argumentuzko pelikulen artean.\nEquinoxe (1980): Itsasoaren irudiekin egindako montaketa bat da. Hainbat sari lortu zituen, besteak beste, Lekeition argazki onenari aipamen berezia, Zallan irabazle eta Gasteizen, bigarren, dokumental mailan.\nKokles (1981): Aitona baten, bere ilobaren eta heriotzarainoko fideltasuna izan zen historiaren mamia. 1982an Balmasedan, Euskarazko filme onenaren saria lortu zuen. Urte berean, Zallan filme onena.\nAzken lamia (1982): Pelikularen iraupena 27 minututakoa da. Pelikula honetan, lamien historia kontatzen da, nola garai batean, lamiek artzaiak eta baserrietako mutilak liluratzen omen zituzten.\nMateo Txistu (1987): Pelikula Euskal Herrian hain ezaguna den ipuinean oinarritzen da. 30 minutuko iraupena du pelikulak.\nHerriko gazte batzuek Azpeitiko Zine Klubaren lekukoarekin jarraitu nahi izan zuten. Urte haietan egoera ez zen batere erraza zinemarentzat, Azpeitiak ez baitzuen zine aretorik. Bai Zelaitxo eta bai Soreasu bota egin zituzten 2002an. Beraz, gazte hauek, Betharram aretoa erabili behar izan zuten filmak botatzeko. Baina areto hark etxeko egongelarekin zerikusi handiagoa zuen, zine areto batekin baino. Eutsi zioten ordea, nola-hala, Soreasu Antzokia berriro zabaldu arte.\n2011n zabaldu zuen Azpeitiko Udalak Soreasu Antzoki berria, zinema jarduerarako egokitua. Ez ziren urte errazak izan hasierako haiek ere, baliabide eta aukera gutxirekin egin behar izaten baitzuten programazioa.\n2014an Soreasuren kudeaketa Azpeitiko Kultur Mahaiaren kooperatibak hartu zuenean (Sanagustin Azpeitiko Kulturgunea Kooperatiba Elkartea), elkarlanean lanean hasi ziren. 2015ean Zine Kluba indartzeko erabakia hartu zuten eta hor Azpeitiko Zine Klubaren etapa berriari hasiera eman zitzaion: Paradisu Zinema elkartea sortu zuten.\nHistoria: 1998. urtean Urrestilan entseatzen zuten hainbat taldek beraien lokalean aldaketa batzuk egiteko baimenaeskatu zioten garai hartako udalari. Honen erantzunaezin zirela talde horiek eskatutako aldaketak egin izan zen,eraikinaren segurtasunagatik, baina bazuela beste irtenbide bat, ordura arte pasonibela eta jatetxea izan zen Zubi-zareraikinera pasatzea, hain zuzen ere. Talde hauek aukera hori onetsita Zubi-zarera joatea erabaki zuten.